title: Paula Talaskivi

text: Paula Alice Talaskivi (o.s. "Lauris"; 11. toukokuuta 1914 Turku – 9. huhtikuuta 1990 Helsinki) oli suomalainen toimittaja ja elokuvakriitikko. Hän toimi elokuvakriitikkona Helsingin Sanomissa, jossa hän käytti nimimerkkiä Pimpula. Paula Talaskivi ideoi Jussi-palkinnon ja hänet palkittiin sillä elämäntyöstään vuonna 1979.


title: Paula Talaskivi

text: Talaskiven vanhemmat olivat räätälimestari John Lauris ja Alma Vehmais, sekä kasvatusvanhemmat työmies Hannes Tervo ja Hilja Tervo. Hän pääsi ylioppilaaksi vuonna 1934 ja suoritti yliopisto-opintoja. Hän toimi Ilta-Sanomien reportterina vuodesta 1938 alkaen ja oli myös teatteriarvostelijana vuodesta 1942 lähtien. Helsingin Sanomien elokuva-arvostelijana Talaskivi oli vuodesta 1945 alkaen.


title: Paula Talaskivi

text: Talaskivi oli Elokuvajournalistien varapuheenjohtajana ja Filmiaura ry:n puheenjohtajana vuodesta 1963. Hän osallistui useille kansainvälisille elokuvajuhlille muun muassa Moskovassa, Cannesissa 1959, Berliinissä ja Bahamasaarilla.


title: Paula Talaskivi

text: Paula Talaskivi oli naimisissa vuosina 1938–1951 toimittaja Jaakko Mario Talaskiven kanssa, mutta liitto päättyi avioeroon. Hänen poikansa oli näyttelijä Jaakko Talaskivi.


title: Asser Wallenius

text: Asser Rafael Wallenius (23. heinäkuuta 1902 Tampere – 25. helmikuuta 1971 Helsinki) oli suomalainen pikaluistelija.


title: Asser Wallenius

text: Wallenius saavutti pronssia Helsingin EM-kilpailuissa 1922. Seuraavana talvena hän oli kuudes Hamarin EM-kisoissa ja yhdestoista Tukholman MM-kilpailuissa. Chamonix'n olympialaisissa 1924 hän sijoittui 500 metrillä viidenneksi, 5 000 ja 10 000 metrillä kymmenenneksi sekä joutui keskeyttään 1 500 metrin kilpailun. Helsingissä pidetyissä yleisluistelun MM-kilpailuissa hän oli samana talvena neljäs, Oslon MM-kisoissa 1925 seitsemäs.


title: Asser Wallenius

text: Asser Wallenius oli myöhemmin 1930-luvulla suomalaisen autourheilun uranuurtajia. Hän osallistui useisiin ennen talvisotaa järjestetyihin autourheilukilpailuihin.


title: Asser Wallenius

text: Asser Wallenius oli myös aktiivi radioamatööri jo ennen sotaa vuonna 1932- tunnuksella OH3OA ja myöhemmin 1959- alkaen tunnuksella OH2SS.


title: Hermanni Pojanluoma

text: Herman (Hermanni) Salomo Pojanluoma (vuoteen 1891 Hakola, ent. Hautala, ent. Hauta, 14. marraskuuta 1869 Ilmajoki – 16. huhtikuuta 1936 Ilmajoki) oli suomalainen poliitikko, maanviljelijä ja kunnallisneuvos.


title: Hermanni Pojanluoma

text: Kiertokoulun käynyt Pojanluoma valittiin kansanedustajaksi kokoomuksen listoilta vuonna 1922 Vaasan läänin vaalipiiristä, ja uudestaan vuonna 1930 samasta vaalipiiristä kolmen vuoden tauon jälkeen. Pojanluoma toimi eduskunnassa maatalous- ja valtiovarainvaliokuntien sekä suuren valiokunnan jäsenenä.


title: Hermanni Pojanluoma

text: Pojanluoma työskenteli Ilmajoella ensin renkinä ja myöhemmin 45 vuoden ajan maanviljelijänä, kuolemaansa asti. Hän johti suuria ojitus- ja kuivaushankkeita Ilmajoen alueella. Pojanluomalla oli useita luottamustehtäviä: kunnallistason toimien lisäksi hän kuului kokoomuksen puoluevaltuustoon ja Osuusteurastamo Itikan hallitukseen. Hän oli myös Vaasan läänin eteläisen kansallisliiton sekä Hankkijan Vaasan konttorin piirineuvoston puheenjohtaja ja Etelä-Pohjanmaan metsälautakunnan varapuheenjohtaja. Kunnallisneuvoksen arvonimen Pojanluoma sai kuolinvuonnaan.


title: Hermanni Pojanluoma

text: Pojanluoman isä oli torppari Juho Hautala ja äiti Hedvig Sofia Mäkelä. Hän eli avioliitossa vaimonsa Heleenan kanssa vuodesta 1890.


title: Hannakaisa Isomäki

text: Hannakaisa Isomäki on suomalainen informaatioteknologian tutkija ja dosentti. Hän on tehnyt monitieteellistä tutkimusta soveltavan informaatioteknologian ja teknologian alueelta. Isomäki väitteli Tampereen yliopiston informaatiotieteiden tiedekunnasta vuonna 2002 tietojärjestelmäammattilaisten ihmiskäsityksiä käsittelevällä tutkimuksellaan "The Prevailing Conceptions of the Human Being in Information Systems Development: Systems Designers’ Reflections".


title: Hannakaisa Isomäki

text: Isomäki on toiminut muun muassa Lapin yliopiston Menetelmätieteiden laitoksella soveltavan informaatioteknologian professorina sekä Jyväskylän yliopiston käyttäjäystävällisen tietojenkäsittelyn yliassistenttina sekä Jyväskylän yliopiston Tietotekniikan tutkimusinstituutin johtajana. Hän on suorittanut filosofian maisterin tutkinnon Jyväskylän yliopistossa vuonna 1997. Hän on työskennellyt vuosina 1990–1996 informaatioteknologian koulutussuunnittelijana Jyväskylän yliopiston täydennyskoulutuskeskuksessa. Vuosina 1996–2001 hän toimi Suomen Akatemian projektitutkijana Jyväskylän yliopiston opettajankoulutuslaitoksella.


title: Seppo Pohjola

text: Seppo Pohjola (s. 4. toukokuuta 1965 Espoo) on suomalainen säveltäjä. Hän opiskeli sävellystä Erkki Jokisen ja Paavo Heinisen johdolla, ja hän kuuluu nuoreen Korvat auki -sukupolveen.


title: Seppo Pohjola

text: Pohjola voitti vuonna 2002 Kuhmon kamarimusiikkijuhlien yhteydessä järjestetyn Uussävel-kilpailun teoksellaan "New York New York". Suomen Säveltäjien jäsen Pohjola on ollut vuodesta 1993 lähtien, ja vapaana säveltäjänä hän on toiminut vuodesta 1995.


title: Seppo Pohjola

text: Seppo Pohjola kuuluu tunnettuun musiikkisukuun. Hänen isänsä oli Erkki Pohjola, tätinsä Liisa Pohjola ja setiään Ensti Pohjola ja Paavo Pohjola. Hänen veljiään ovat Olli Pohjola ja Matti Pohjola sekä serkkujaan Pekka Pohjola ja Sakari Oramo.


title: Sahalin 2

text:
Rosneft on kerännyt Pohjois-Sahalinista öljyä 70 vuoden ajan. 1990-luvulla öljyetsijöihin liittyivät Shell, BP ja Exxon. Huhtikuussa 1994 Shell ja japanilaisyhtiöt Mitsui ja Mitsubishi perustivat Bermudaan rekisteröidyn yhtiön "Sahalinskaja Energija" (eng. "Sakhalin Energy Investment Company Ltd, SEIC, Sakhalin Energy"). Vuodesta 2000 omistus jakautui: Shell 55 %, Mitsui 25 % ja Mitsubishi 20 %. Sahalinskaja Energijan hallinnoimalla kahdella kentällä on yli miljardi tynnyriä öljyä ja yli 500 mrd. kuutiota kaasua.
Shell ja Sahalinskaja Energija rakensivat vuonna 2005 Venäjän saarelle Sahalin suurta öljy- ja kaasuprojektia 20 mrd. $ investoinnilla.


title: Sahalin 2

text: Sittemmin Venäjän valtiollinen kaasuyhtiö Gazprom hankki määräävän aseman Sahalinskaja Energijastä. Vuonna 2014 omistusosuudet olivat: Gazprom 50% + 1 osake, Shell 27,5% - 1 osake, Mitsui (12,5%) ja Mitsubishi (10%).


title: Sahalin 2

text: Pohjoismaiset yritykset ovat tehneet sopimuksia Sahalin 2 –projektiin 566 miljoonalla dollareilla. Pohjoismaisiin sopimuksiin sisältyivät: ABB:n kolme sopimusta, Aker Kvaernerin ja espoolaisen Quattrogeminin kaksi porauslauttaa ja ruotsalaisten SWECO ja Swedish Consafe Offshore toimittamat lauttojen palvelut. Espoolainen Quattro rakennusyhtiöihin sisältyvä Quattrogemini rakensi perustan öljynporauslautoille 234 miljoonan dollarin kaupalla 4/2003–8/2005. Yrityksen mukaan hankkeeseen osallistui 2 500 ihmistä, joista 2 350 oli venäläistä.


title: Sahalin 2

text: Yhteensä 35 kansalaisjärjestön mukaan, kuten Sakhalin Environmental Watch, WWF, Greenpeace ja Maan ystävät, Sahalin 2 -öljyprojekti loukkasi ympäristönsuojelun varovaisuusperiaatetta ja olisi kansainvälisten määräysten vastainen.


title: Sahalin 2

text: SwedWatch-ympäristöjärjestön mukaan projekti olisi johtanut läntisen Tyynenmeren harmaavalaiden sukupuuttoon ja olisi ollut uhka joillekin villilohikannoille. Suurena riskinä pidettiin mahdollisia öljypäästöjä, joiden puhdistus pohjoisen jääpeitteen alta olisi äärimmäisen vaikeaa. Projektin ympäristövaikutukset uhkaavat järjestön mukaan alkuperäisväestöä.


title: Sahalin 2

text: Monet paikalliset ihmiset ja ympäristöjärjestöt kyseenalaistivat projektin kannattavuuden Venäjälle ja sen asukkaille. Euroopan kehityspankki (European Bank for Reconstruction and Development EBRD) edellytti rahoitukseen ympäristöarviointia, mutta lokakuussa 2005 jo puolet rakennelmista oli valmiina.


title: Muutospuolue

text: Muutospuolue (aikaisemmin Muutos 2011, , lyh. M11) on vuonna 2009 perustettu, vuonna 2015 puoluerekisteristä poistettu suomalainen yhdistys ja puolue. Muutospuolueen tavoitteena on tavoiteohjelmansa mukaan ajaa suoraa demokratiaa, sananvapautta ja Suomen kansalaisten etua. Ohjelman mukaan "uskoo maailmaan, jossa itsenäiset ja demokraattiset kansallisvaltiot harjoittavat vapaaehtoista rauhanomaista yhteistyötä keskenään". Puheenjohtaja on Anita Saarinen.


title: Muutospuolue

text: Muutos 2011 keräsi vaaditut 5 000 kannattajakorttia kesäkuussa 2010, ja se merkittiin puoluerekisteriin 8. lokakuuta 2010. Muutos 2011:n nimi viittaa vuoden 2011 eduskuntavaaleihin, ensimmäisiin vaaleihin, joihin se osallistui. Puoluetta äänesti kyseisissä vaaleissa 0,26 % äänestäjistä. Puolueen tunnuksessa on joutsenen kuva.


title: Muutospuolue

text: Perussuomalaisista erotettu kansanedustaja James Hirvisaari liittyi Muutos 2011:een 8. lokakuuta 2013 ja hän perusti yhden henkilön eduskuntaryhmän. Näin hänestä tuli puolueen ensimmäinen kansanedustaja. Hirvisaari putosi eduskunnasta eduskuntavaaleissa 2015.


title: Muutospuolue

text: Eduskuntavaalien 2015 jälkeen puolue poistettiin puoluerekisteristä, kun se oli jäänyt ilman kansanedustajia kaksissa peräkkäisissä eduskuntavaaleissa.


title: Muutospuolue

text: Yhdistyksen ohjelmaa suunniteltiin julkisesti Homma-keskustelupalstalla ennen kuin se merkittiin yhdistysrekisteriin 30. syyskuuta 2009. Muutos 2011 on järjestänyt avoimia tiedotustilaisuuksia eri kaupungeissa.


title: Muutospuolue

text: 4. kesäkuuta 2010 Muutos 2011 ilmoitti saaneensa kerättyä 5 000 vaadittua kannattajakorttia. Puoluehakemus ja kortit luovutettiin oikeusministeriöön 18. kesäkuuta 2010. Muutos 2011 merkittiin puoluerekisteriin 8. lokakuuta 2010.


title: Muutospuolue

text: Muutos 2011:n ensimmäinen puheenjohtaja ja perustajajäsen Juha Mäki-Ketelä erosi yllättäen puheenjohtajan ja hallituksen jäsenyydestä heinäkuun 2010 lopussa. Mäki-Ketelän erottua uudeksi puheenjohtajaksi valittiin varapuheenjohtaja Jiri Keronen 28. elokuuta 2010 pidetyssä ylimääräisessä jäsenkokouksessa.


title: Muutospuolue

text:
Muutos 2011 sai ensimmäisen kaupunginvaltuutettunsa marraskuussa 2010, kun lappeenrantalainen diplomi-insinööri Markku Papinniemi erosi Kokoomuksesta muodostaen Muutos 2011:n valtuustoryhmän.
Muutos 2011 järjesti 28. tammikuuta 2011 Turussa "Crushing The Balls of Muhammad" -metallimusiikkikonsertin. Suomen islamilaisen neuvoston tiedottaja Isra Lehtinen kommentoi tapahtumaa jo etukäteen "mauttomaksi" Vihreä Lanka -lehdessä. Tilaisuuteen kutsuttiin poliisit paikalle, kun esiintynyt metalliyhtye repi lavalla osana esitystään Koraanin.
Suomen Pen tuomitsi provokaation julkilausumassaan ja vertasi sitä natsien kirjarovioihin. Muutos 2011:n puheenjohtaja Jiri Kerosen mukaan tapahtumalla oli tarkoitus saada huomiota, koska pienpuolueiden on vaikea saada näkyvyyttä.


title: Muutospuolue

text: Muutos 2011 osallistui vuoden 2011 eduskuntavaaleihin kaikissa Manner-Suomen vaalipiireissä yhteensä 66 ehdokkaalla ja sai 0,26 % äänistä, 7 504 ääntä. Puolueen ehdokkaista eniten ääniä sai opiskelija Ida-Emilia Kaukonen.


title: Muutospuolue

text: Vuoden 2011 lokakuussa entinen puheenjohtaja Juha Mäki-Ketelä erotettiin puolueesta. Hän piti syynä sitä, että "olen kritisoinut julkisuudessa puoluehallituksen eräiden jäsenten toistuvia maahanmuuttaja-, islam- ja muslimifobisia näkemyksiä." Mäki-Ketelä ihmetteli puolueen erottamispäätöstä: "Sinänsä mielenkiintoinen näkemys sananvapaudesta, joka oli alun perin yksi puolueen kantavista perusarvoista."


title: Muutospuolue

text: Muutos 2011:n uusi tavoiteohjelma hyväksyttiin puolueen kevätkokouksessa Helsingissä 17. maaliskuuta 2012.


title: Muutospuolue

text: Muutos 2011 sai vuoden 2012 kuntavaaleissa yhden kunnanvaltuutetun Uuteenkaupunkiin. Puolue asetti ehdokkaita 21 kuntaan ja sai yhteensä 1 258 ääntä eli yhden promillen kaikista äänistä.


title: Muutospuolue

text: Perussuomalaisista erotettu kansanedustaja James Hirvisaari liittyi Muutos 2011:een 8. lokakuuta 2013, ja näin hänestä tuli puolueen ensimmäinen kansanedustaja ja toinen kunnanvaltuutettu.


title: Muutospuolue

text: Vuonna 2014 Muutoksella on kunnan- ja varavaltuutettuja kuudessa kunnassa; Uudessakaupungissa, Lohjalla, Padasjoella, Hyvinkäällä, Lopella ja Luumäellä.


title: Muutospuolue

text: Eduskuntavaaleihin 2015 Muutos asetti ehdokkaita 12 vaalipiiriin.


title: Muutospuolue

text: Tammikuussa 2016 Muutos järjesti ylimääräisen yhdistyksenkokouksen suunnitellusta yhdistymisestä Suomidemokraattien kanssa sekä puolueen nimen muuttamisesta. Yhdistyksen jäsenkokous ei kuitenkaan hyväksynyt ehdotusta yhdistymisestä ja päätti jatkaa entisellä nimellä.


title: Muutospuolue

text: Yhdistyksen päättävät toimielimet on jäsenkokoukset sekä sen hallitus. Suurinta päätäntävaltaa käyttää yhdistyslain mukaisesti jäsenkokous. Toimeenpanovalta on yhdistyksen hallituksella, johon kuuluu 7–9 jäsentä, yhdistyksen puheenjohtaja mukaan lukien. Muutoksella on myös piirijärjestöjä ja paikallisjärjestöjä. Yhdistyksen jäseniä ovat henkilöt suoraan, ja jäsenkokouksissa vain henkilöjäsenet ovat äänioikeutettuja. Muutos 2011:n on vuodesta 2012 säännöissä ollut lupa kuulua myös muihin rekisteröityihin puolueisiin ja poliittisiin yhdistyksiin samaan aikaan.


title: Flanderin ympäriajo 1999

text: Flanderin ympäriajo 1999 oli järjestyksessään 83. maantiepyöräilyn Flanderin ympäriajo. Kilpailu käytiin 270 kilometrin reitillä Brüggesta Meerbekeen 4. huhtikuuta 1999.


title: Flanderin ympäriajo 1999

text: Peter Van Petegem ja Johan Museeuw pääsivät irtiottoon Muur van Geraardsbergenin nousussa, 16 kilometrin päässä maalista, pudotettuaan Frank Vandenbroucken ja Markus Zbergin kyydistään. Vandenbroucke pystyi kuitenkin ottamaan kärkikaksikon kiinni viimeisessä nousussa Bosbergissa neljä kilometriä ennen maalia. Van Petegem oli loppukirissä paras ennen Vandenbrouckea ja Museeuwia. Pääjoukon kirin voitti Michele Bartoli sijoittuen neljänneksi.


title: Lavolan koulu

text: Lavolan koulu on noin 210 oppilaan peruskoulu Lappeenrannan länsialueella Uus-Lavolan kaupunginosassa. Se on yksi Sammonlahden palvelualueen viidestä alakoulusta. Alueen yläkoulu on Sammonlahden koulu.


title: Lavolan koulu

text: Lavolan kansakoulu aloitti toimintansa lukuvuonna 1911–1912. Nykyinen, Jalmari Lankisen suunnittelema koulurakennus valmistui vuonna 1949. Koulurakennus on peruskorjattu vuonna 1999. Alkuperäinen puinen koulurakennus tuhoutui tulipalossa. Alkuperäinen ulkorakennus on yhä käytössä varastona.


title: MediEvil

text: MediEvil on SCE Cambridge Studion kehittämä toimintaseikkailupeli, jonka Sony Computer Entertainment julkaisi PlayStationille vuonna .


title: MediEvil

text: Pelille on tehty myös jatko-osa "MediEvil 2", joka ilmestyi 2000. Vuonna 2005 alkuperäisestä pelistä julkaistiin uusintaversio "" PlayStation Portablelle. Myös PlayStation 4:lle julkaistaan uusintaversio vuoden 2019 aikana, tosin pelkällä "MediEvil" -nimellä.


title: Brandon Jennings

text: Brandon Jennings (s. 23. syyskuuta 1989 Compton) on yhdysvaltalainen koripalloilija. Hän on pelannut kahdeksan vuotta NBA:ssa ja edustaa kaudella 2017–2018 kiinalaista Shanxi Brave Dragonsia. Jennings oli ensimmäinen yhdysvaltalainen pelaaja, joka high schoolin jälkeen pelasi Yhdysvaltojen yliopistojen sijaan ammattilaisena Euroopassa.


title: Brandon Jennings

text: Jennings pelasi lukiokoripalloa Oak Hill Academyssä. Lukion jälkeen Jennings pyrki Arizonan yliopistoon, mutta ei päässyt tasotesteistä läpi. Tämän jälkeen Jennings ajatteli mahdollisuutta siirtyä pelaamaan Eurooppaan ammattilaiseksi. Heinäkuussa 2008 Jennings teki italialaisen Lottomatica Roman kanssa sopimuksen, jonka avulla hän valmistautui . Sopimus oli kolmivuotinen ja arvoltaan 1,65 miljoonaa dollaria. Jenningsin alku ei ollut paras mahdollinen Italiassa. Vaikka hän ei saanut paljon pisteitä aikaan, hän sanoi kehittyneensä kauden aikana paljon pelillisesti sekä henkisesti. Euroliigassa Jennings oli tilastojen valossa parempi tehden 7,6 pistettä ottelua kohden.


title: Brandon Jennings

text: Kesällä 2009 Jennings osallistui NBA:n varaustilaisuuteen, jossa Milwaukee Bucks varasi hänet kymmenentenä. Ensimmäisessä NBA-pelissään Jennings teki heti 17 pistettä ja otti 9 levypalloa Philadelphia 76ersia vastaan. Golden State Warriorsia vastaan marraskuussa 2009 Jennings teki 55 pistettä, joka on historian neljänneksi paras tulos NBA-tulokkaalta.


title: Brandon Jennings

text: Kesällä 2013 Jennings siirtyi Detroit Pistonsiin pelaajakaupassa, jossa Bucks sai vaihdossa Brandon Knightin, Vjatšeslav Kravtsovin ja Khris Middletonin. Hänen pistekeskiarvonsa neljän Milwaukeessa pelatun runkosarjakauden ajalta on 17,0, levypallokeskiarvonsa 3,4 ja syöttökeskiarvonsa 5,7. Pudotuspeleissä hän pelasi Bucksia edustaessaan kahtena vuonna ja teki keskimäärin 16,7 pistettä ottelua kohden.


title: Brandon Jennings

text: Jennings siirrettiin pelaajakaupassa Detroit Pistonsista Orlando Magiciin kesken kauden helmikuussa 2016. Hänet ja Ersan Ilyasova vaihdettiin Tobias Harrisiin. Kesällä 2016 Jennings siirtyi New York Knicksiin ja maaliskuussa 2017 Washington Wizardsiin. Kesällä 2017 hän ilmoitti siirtyvänsä Kiinaan Shanxi Brave Dragons -joukkueeseen.


title: Mattias Timander

text: Erik Mattias Timander (s. 16. huhtikuuta 1974 Sollefteå, Ruotsi) on ruotsalainen jääkiekkopuolustaja ja maailmanmestari. Timander on isokokoinen puolustaja ja siirtyi kaudeksi 2011–2012 Allsvenskanin Leksandiin.


title: Mattias Timander

text: Timander on Sollefteå HK:n kasvatti. Ensimmäiset miesten pelinsä hän pelasi Ruotsin jääkiekon I-divisioonan Husumissa kaudella 1991–1992. Ennen tätä Boston Bruins varasi hänet yhdeksännellä kierroksella kesällä . Kaudella 1993–1994 Timander debytoi Elitserienissä ja MODOssa. Hän voitti tulokaskaudellaan myös Elitserienin hopeaa.


title: Mattias Timander

text: Timander siityi kaudeksi 1996–1997 Boston Bruinsin organisaatioon. Hän pelasi kolme ensimmäistä kautta lähes puolet farmijoukkue Providence Bruinsissa, mutta kaudella 1999–2000 hän pelasi 60 NHL-ottelua. Timander pelasi kaudet 2000–2001 ja 2001–2002 Columbus Blue Jacketsissa ja kauden 2002–2003 New York Islandersissa, missä teki yhden kauden piste-ennätyksensä 16 pisteellään. Kaudella 2003–2004 Timander jäi Islandersissa vähälle peliajalle ja siirtyi tammikuussa 2004 Philadelphia Flyersiin. Yhteensä hän pelasi 419 NHL-ottelua ja teki niissä tehot 13+57=70. Jäähyminuutteja hän keräsi 165.


title: Mattias Timander

text: Timanderin toistaiseksi ainoat miesten arvokisat ovat vuonna 2006 Riiassa pelatut MM-kilpailut, joista voitti kultaa. Hän pelasi myös alle 20-vuotiaiden MM-kisoissa 1994 ja voitti hopeaa sekä alle 18-vuotiaiden EM-kisoissa ja voitti hopeaa.


title: Suomen nuorisopsykiatrinen yhdistys

text: Suomen nuorisopsykiatrinen yhdistys on vuonna 1977 perustettu yhdistys, jonka perustamiseen vaikuttivat erityisesti Tor-Björn Hägglund, Vappu Taipale ja Kari Pylkkänen.


title: Suomen nuorisopsykiatrinen yhdistys

text: Yhdistyksen tehtävänä on edistää nuorisopsykiatrista tutkimusta, koulutusta ja hoitoa sekä edistää eri tieteenalojen ja nuorisopsykiatrian välistä vuorovaikutusta. Yhdistys perusti 1981 Nuorisopsykoterapia-säätiön, jonka tehtävänä on toteuttamaan nuorisopsykoterapian koulutusta.


title: Suomen nuorisopsykiatrinen yhdistys

text: Yhdistyksen hallituksen puheenjohtajana ovat toimineet Tor-Björn Hägglund (1977–1981), Kari Pylkkänen (1981–1984), Veikko Aalberg (1984–1993), Veikko Tähkä (1993–1999) ja Ilpo Lahti 1999–2005 ja Veikko Aalberg 2005–2009. Vuodesta 2009 alkaen hallituksen puheenjohtaja on Eila Laukkanen.


title: Suomen nuorisopsykiatrinen yhdistys

text: Yhdistys on aiemmin vuosina 1979, 1980, 1981, 1983 ja 1985 julkaissut vuosikirjaa.


title: Solja

text: Solja on suomalainen sukunimi tai naisen etunimi, joka otettiin nimipäiväkalenteriin vuonna 1950 tammikuun 15. päivälle. Väestörekisterikeskuksen mukaan Suomessa on ollut kirjoilla lokakuuhun 2017 mennessä noin 270 henkilöä, joiden etunimi on Solja. Suosituimmillaan nimi on ollut 1960– ja 1970-luvuilla. Sukunimenä Solja oli 166 henkilöllä.


title: Solja

text: Solja lienee alkuperältään vanha hämäläinen muoto muinaissuomalaisesta nimestä Sotia. Se on säilynyt suku- ja paikannimessä Soljala ja tullut sitä kautta uudelleen käyttöön etunimenä 1900-luvulla. Kustaa Vilkunan mukaan merkittävä vaikuttaja nimen yleistymisessä oli professori Martti Rapola, jonka tytär ristittiin Soljaksi vuonna 1944.


title: Johan Nylander

text: Johan Nylander (20. elokuuta 1698 Oulu - 10. kesäkuuta 1761 Porvoo) toimi Porvoon piispana 1745-1761.


title: Johan Nylander

text: Nylander oli oululaisen kauppiaan Simon Saaren (Nylander) poika. Hän kirjoitti ylioppilaaksi Upsalassa 1716 ja Turussa 1722, jonka jälkeen toimi Pohjalaisen osakunnan kuraattorina 1722-25 sekä Helsingin triviaalikoulun konrehtorina 1725. Maisteriksi Nylander vihittiin priimuksena 1726 ja pappisvihkimyksen hän sai 1727. Toimi sitten Porvoon lukion lehtorina sekä palkkalitäjänsä Säkkijärven kirkkoherrana. Nylander nimitettiin Porvoon vt. tuomiorovastiksi 1739; tuomiokapitulin jäsen hän oli ollut jo vuodesta 1727 lähtien ja vt. esimies 1742-45. Nimitettiin Porvoon piispaksi 1745 ja samalla palkkapitäjiensä Lammin, Myrskylän ja Sipoon kirkkoherraksi.


title: Johan Nylander

text: Piispana Nylander oli tarmokas ja ahkera, seuraten vanhoja Gezeliuksen aikaisia periaatteita. Porvoon lukiolle hankittiin uusi talo ja tarkastusmatkoillaan Nylander työskenteli lukutaidon parantamiseksi ja taikauskon vähentämiseksi.


title: Johan Nylander

text: Hänen ensimmäinen puolisonsa oli vuodesta 1727 Katarina Helsingius (k. 1742) ja toinen 1744 Vendla Juliana von Glan tämän ensimmäisessä avioliitossa (k. 1799). Von Glanin toinen aviomies oli tuleva Porvoon piispa Gabriel Fortelius.


title: Silvanus

text: Silvanus (k. 7. syyskuuta 355) oli roomalainen sotilas, joka julistautui Rooman keisariksi Galliassa vuonna 355.


title: Silvanus

text: Silvanus oli syntyperältään frankkilainen, ja palveli ratsuväenkomentajana Rooman armeijassa keisari Constantius II:n alaisuudessa, kun hänen omat sotilaansa julistivat hänet "augustukseksi" Colonia Agrippinassa (nyk. Köln) Galliassa 11. elokuuta 355. Hänen vastakeisariutensa ei kauan kestänyt, vaan omat sotilaat murhasivat hänet jo 7. syyskuuta samana vuonna.


title: Jouhiorkesteri

text: Jouhiorkesteri on suomalainen yhtye, joka on erikoistunut suomalaiseen, karjalaiseen, suomenruotsalaiseen sekä virolaiseen bordunamusiikkiperinteeseen. Jouhiorkesteri julkaisi "Nikodemus" -ensilevynsä vuonna 2008. Yhtyeessä soittavat Ilkka Heinonen, Pekko Käppi, Marianne Maans ja Rauno Nieminen.


title: Villilä (täsmennyssivu)

text: Villilä voi tarkoittaa seuraavia:


title: Gabriel Fortelius

text: Gabriel Fortelius (11. elokuuta 1700 Pori – 24. marraskuuta 1788 Porvoo) toimi Porvoon piispana 1762–1788.


title: Gabriel Fortelius

text: Käytyään Rauman triviaalikoulua 1711–13 Fortelius joutui pakenemaan isoavihaa Ruotsiin ja tuli Tukholmassa ylioppilaaksi 1719. Hänet vihittiin papiksi Porvoossa 1729, jolloin oli myös Porvoon arkkidiakoni ja tuomiokapitulin jäsen. Hänet nimitettiin Ulvilan kirkkoherraksi 1742 ja lääninrovastiksi 1744, Porvoon kirkkoherraksi 1745 ja tuomiorovastiksi 1746.


title: Gabriel Fortelius

text: Piispana ollessaan Fortelius edisti sekä kansanopetusta että korkeampaa opetusta ja valvoi tarkasti papiston elämää ja sivistyskehitystä.


title: Kaarleisten seisake

text: Kaarleisten seisake oli Uudenkaupungin radan varressa sijainnut lakkautettu seisake. Se perustettiin Mynämäkeen, pieneen Kaarleisten kylään vuonna 1933. Seisakelaituri sijaitsi nykyisen Kaarleistentien ja radan risteyksessä. Seisake lakkautettiin jo kahdentoista vuoden kuluttua, vuonna 1945.


title: Havukka-ahon ajattelija (täsmennyssivu)

text: Havukka-ahon ajattelija voi tarkoittaa jotakin seuraavista:


title: Tasmanian aboriginaalit

text: Tasmanian aboriginaalit ("Palawa") olivat Tasmanian alkuperäisasukkaita. Nykyään täysverisiä Tasmanian aboriginaaleja ei enää ole jäljellä, mutta valkoisiin sekoittuneita ja muualta Australiasta muuttaneita aboriginaaleja oli Tasmaniassa vuonna 2006 noin 16 900. Suurin osa Tasmanian alkuperäisväestöstä kuoli tauteihin, jotka eurooppalaiset siirtolaiset toivat mukanaan 1800-luvun alussa. Tasmaniassa käytyä mustaa sotaa on sanottu usein ensimmäiseksi uudenajan kansanmurhaksi. Nykyisin Tasmanian aboriginaalit puhuvat englantia, mutta vanhoja tasmanialaisia kieliä on yritetty elvyttää luomalla palawa kani -kieli.


title: Tasmanian aboriginaalit

text: Ensimmäiset ihmiset saapuivat Tasmaniaan noin 40 000 vuotta sitten pitkin maasiltaa, joka oli Tasmanian ja Australian välillä viime jääkauden aikaan. Maasillan jäätyä veden alle noin 12 000 vuotta sitten tasmanialaiset eivät päässeet enää pois saareltaan, sillä heillä ei ollut merenkäyntiin tarvittavaa veneenrakennustaitoa. Heiltä puuttuivat myös aboriginaalien Australiassa kehittämät tekniikat, kuten bumerangi, koukut ja tulentekotaito. He kehittivät kuitenkin omaa tekniikkaansa vaihtamalla luusta tehdyt metsästysvälineet kivisiin ja rakentamalla alkukantaisia puusta tehtyjä taloja. Tasmanian aboriginaalit olivat järjestäytyneet heimoiksi ja perhekunniksi, jotka omistivat maa-alueita. Näiden ryhmien tiedetään vaihtaneen vaimoja keskenään sekä sotineen jonkin asteisia sotia toisiaan vastaan. Australian mantereen aboriginaaleista poiketen kaikki Tasmanian aboriginaaliheimot puhuivat toisilleen sukua olevia kieliä. Ennen eurooppalaisten saapumista heimoja oli ollut olemassa vähintään yhdeksän.


title: Tasmanian aboriginaalit

text: Ensimmäinen Tasmaniassa käynyt eurooppalainen oli Abel Tasman, joka nimesi saaren Van Diemenin maaksi. Tasman ei havainnut aboriginaaleja tällä matkallaan. Ensimmäisinä aboriginaalit havainneet olivat ranskalaisia, jotka tulivat saarelle vuonna 1772 Marion Dufresnen johtamina. Rauhallisesti alkanut tapaaminen muuttui väkivaltaiseksi tuntemattomasta syystä. Aboriginaalit alkoivat heittää keihäitä kohti ranskalaisia ja he vastasivat tuleen musketeillaan tappaen kertoman mukaan ainakin yhden aboriginaalin. Ranskalaiset tekivät Tasmaniaan myöhemmin kaksi muutakin matkaa, jotka sujuivat ilman yhteenottoja. Ensimmäinen britti saarella oli James Cook vuonna 1777, hän tapasi myös aboriginaaleja rauhallisissa merkeissä.


title: Tasmanian aboriginaalit

text: 1800-luvun alussa saarelle alkoi tulla yhä enemmän eurooppalaisia, lähinnä Britanniasta. Tämä johti väkivaltaisuuksiin siirtolaisten ja aboriginaalien välillä vuosina 1803–1823. Eurooppalaiset kaappasivat aboriginaalinaisia seksiorjiksi ja lapsia työvoimaksi. Taudit alkoivat levitä aboriginaalien yhteisöissä vuonna 1829. Aboriginaalit alkoivat tehdä entistä laajempia hyökkäyksiä eurooppalaisten kimppuun, mikä johti poikkeustilan julistamiseen vuonna 1828, jolloin alkoi niin sanottu musta sota. Sodan aikana eurooppalaiset tekivät epäonnistuneen yrityksen koota kaikki aboriginaalit poissiirtämistä varten niin sanotulla mustalla viivalla. Aboriginaaleja vastaan tähdättyjen toimien laajuus vaikutti aboriginaalien tahtoon jatkaa vastarintaa ja lopulta he antautuivat, jolloin heidät siirettiin Flinderinsaarelle Tasmanian pohjoispuolelle. Saarelle muutti 220 jäljelle jäänyttä aboriginaalia, joista suurin osa kuoli 14 vuoden sisällä tauteihin. Jäljelle jääneet 47 aboriginaalia muutettiin Oyster Coveen. Heidän lukumääränsä jatkoi vähenemistään ja viimeinen heistä, nainen nimeltä Trugernanner, kuoli vuonna 1876.


title: Tasmanian aboriginaalit

text: Kun viimeinen täysverinen Tasmanian aboriginaali kuoli, hävisi myös heidän identiteettinsä ja heitä pidettiin kadonneena kansana. Nykypäivän Tasmanian aboriginaaleilla onkin enemmän eurooppalaista kuin aboriginaalien perimää. Monet aboriginaaliaktivistit ovat kuitenkin viime aikoina ajaneet kampanjoita, joilla on pyritty herättämään Tasmanian aboriginaalien kulttuuria ja identiteettiä. Aboriginaaliksi luokittelusta on epäselvyyksiä, ja apuna on yritetty käyttää DNA-testejä. Suurin Tasmanian aboriginaalien ryhmä Lia-Pootah väittää periytyvänsä Bassinsalmelle viedyistä aboriginaaleista. Vuoden 2006 väestönlaskennan mukaan Tasmaniassa oli 16 900 aboriginaalia, mukaan lukien mannermaalta ja Torresinsalmen saarilta muuttaneet henkilöt.


title: Roution koulu

text: Roution koulu sijaitsee Lohjalla Routionmäellä. Koulun rehtorina toimii Jouni Herva. Koulua ympäröi kilometrin mittainen valaistu pururata. Koulussa on noin 200 oppilasta ja luokat 1-6 sekä esikoulu. Uusi koulurakennus otettiin käyttöön elokuussa 2017. Routionmäen monitoimijatalossa toimii Roution koulun lisäksi Jalavan koulu sekä Havumetsän päiväkoti.


title: Petsamon luterilainen seurakunta

text: Petsamon seurakunta oli evankelis-luterilainen seurakunta Suomelle vuosina 1920–1944 kuuluneen Petsamon kunnan alueella. Seurakunta kuului Oulun hiippakunnan (vuoteen 1922 asti nimenä Kuopion hiippakunta) Lapin rovastikuntaan. Petsamon seurakunta perustettiin vuonna 1904, mutta se aloitti toimintansa uudelleen vuonna 1921, kun Petsamo oli liitetty Suomeen. Seurakunta lakkautettiin vuonna 1950. Sen käytössä oli entinen ortodoksinen Alaluostarin kirkko.


title: Petsamon luterilainen seurakunta

text: Luterilaista väestöä, pääasiassa suomalaisia, alkoi muuttaa Petsamon alueelle 1860-luvulla. Heitä arvioitiin 1880-luvulla olevan jo noin kolmesataa, eli noin kolmannes Petsamon asukasluvusta. Alueen luterilaisen väestön kirkollisesta elämästä huolehtivat 1800-luvun lopulla Inkerin luterilaiset papit ja jonkin verran myös Kuopion tuomiokapitulin lähettämät suomalaiset papit, mutta vakituista pappia alueella ei ollut. Petsamoon perustettiin 27. tammikuuta 1904 evankelis-luterilainen seurakunta, joka kuului Muurmannin evankelis-luterilaisen seurakunnan alaisuuteen aina siihen asti, kun Petsamo liitettiin Suomeen 1920.


title: Petsamon luterilainen seurakunta

text: Suomessa vuonna 1904 tapahtunutta seurakunnan perustamista ei alueen Suomeen liittämisen jälkeen pidetty muodollisesti pätevänä, jonka vuoksi seurakunta aloitti toimintansa uudelleen vuoden 1921 alusta. Oulun tuomiokapituli anoi valtiovallalta tämän jälkeen useaan otteeseen, että seurakunta perustettaisiin virallisesti, mutta näin ei käynyt. Ja niinpä Petsamon seurakunta oli väliaikaisten järjestelyjen varassa aina lakkauttamiseensa vuonna 1950 asti.


title: Petsamon luterilainen seurakunta

text: Jatkosodan lopulla vuonna 1944 Petsamo evakuoitiin muualle Suomeen. Seurakunnan kirkkoherranvirasto muutti Kalajoelle, jonka kirkkoa käytettiin myös Petsamon luterilaisen seurakunnan kirkkona. Petsamon seurakunta lakkautettiin 1950 muiden luovutetun alueen seurakuntien tavoin.


title: Petsamon luterilainen seurakunta

text: Kun Petsamon alue liitettiin Suomeen vuonna 1920, alueella ei ollut luterilaista kirkkoa. Ainoastaan Stolbovan kylässä Vuoremivuonon rannalla sijaitsi pieni kappeli. Ortodoksisia kirkkoja Petsamossa oli sen sijaan useampia, ja niinpä Sisäministeriö määräsi vuonna 1921 Petsamon vuosina 1906–1908 rakennetun Alaluostarin ortodoksisen kirkon luterilaisen seurakunnan käyttöön. Alaluostarin kirkkoon tehtiin samana vuonna sisustuksellisia muutoksia luterilaisen seurakunnan käyttöä varten. Kirkon vieressä sijaitsi erillinen kellotapuli. Kirkko vaurioitui pahoin talvisodan aikana, eikä sitä enää korjattu kirkolliseen käyttöön. Vuosina 1940–1944 Petsamon luterilaisen seurakunnan jumalanpalvelukset pidettiin Petsamon ortodoksisessa kirkossa ja monissa tilapäistiloissa. Petsamon laajan pinta-alan vuoksi sinne kaivattiin rukoushuoneita, mutta ne jäivät suunnitteluasteelle. Kulmakuntajumalanpalveluksia pidettiin sen sijaan kansakouluilla.


title: Petsamon luterilainen seurakunta

text: Vuonna 1921 seurakunnalla oli neljä hautausmaata. Ne sijaitsivat Petsamon kirkonkylässä Parkkinassa, Salmijärvellä sekä Kalastajasaarennolla Pummangin ja Kervannon kylissä. Lisäksi samana vuonna Vaitolahteen perustettiin uusi hautausmaa edellisen jäätyä Tarton rauhassa Neuvosto-Venäjän puolelle.


title: Petsamon luterilainen seurakunta

text: Vuonna 1921 luterilaisten osuus Petsamon väestöstä oli noin 40 prosenttia. Petsamoon muutti 1920- ja 1930-lukujen aikana runsaasti väestöä muualta Suomesta. He olivat pääasiassa luterilaisia ja niinpä luterilaisten osuus kunnan väestöstä oli jo noin 75 prosenttia vuonna 1940.Petsamossa ehti reilun 20 vuoden aikana toimia kymmenen kirkkoherraa.


title: Petsamon luterilainen seurakunta

text: Kirkkoherran lisäksi seurakunnalla ei 1920-luvulla ollut muita työntekijöitä kuin suntio. Kirkonisännän virka ja hautausmaan ja haudankaivajan toimi perustettiin vuonna 1931. Lukkari-urkurin tehtävät ulkoistettiin paikallisille kansakoulunopettajille aina vuoteen 1935 asti, jolloin ensimmäinen lukkari-urkuri aloitti työnsä. Vuodesta 1936 Inarin ja Petsamon seurakunnilla aloitti yhteinen kirkkoherran apulainen. Kirkon ja pappilan talonmies aloitti työnsä 1937. Kaiken kaikkiaan seurakunnalla oli varsin vähän henkilöstöä, mikä johtui pääasiassa heikosta taloudellisesta tilasta.


title: Meijän pojat

text: Meijän pojat oli 1920-luvun lopulla esiintynyt suomalainen kommunistinen lauluryhmä. Meijän pojat oli tunnetuin ajan vasemmistolaisen nuorisoliikkeen lauluryhmistä.


title: Meijän pojat

text: Yhtyeen edeltäjä "Rajamäen pojat" perustettiin vuonna 1920 Sörnäisten nuoriso-osaston lauluryhmäksi. Sen pohjalta muodostettiin Meijän pojat kesällä 1927, kun yhtyetoiminta muuttui ammattimaisemmaksi. Uuden kokoonpanon ensiesiintymiset saivat runsaasti huomiota, ja se oli esimerkkinä monille muille vasemmistolaisille esiintymisryhmille ympäri maata. Meijän pojat esiintyi 69 eri tilaisuudessa syksyllä 1927.


title: Meijän pojat

text: Yhtye käytti esityksissään punaisia housujen päälle ulottuneita paitoja, vihreitä kaulanauhoja ja mustia nahkavöitä. Myös asuste oli mallina muille. Joulukuussa 1927 SDP:n kansanedustaja Kalle Myllymäki kritisoi eduskunnassa Meijän poikien esiintymisasuja. Paitojen pitäminen housujen päälle oli Myllymäen mielestä venäläinen tyyli, joka ei sopinut Suomeen. Meijän pojat kirjoitti edustajalle vastineen, jota esitettiin lauluna vasemmiston tilaisuuksissa.


title: Meijän pojat

text: Meijän poikien (ja muiden lauluryhmien) sanoitukset käsittelivät pääasiassa kotimaan politiikan ajankohtaisia aiheita, mutta myös kansainvälisiin teemoihin tartuttiin. Satiiri oli yleisin käsittelytapa. Lauluissa pilkattiin kapitalistisen järjestelmän epäkohtia ja muita poliittisia toimijoita. Suurin osa lauluista sovitettiin vanhoihin kansan tuntemiin säveliin. Meijän pojat versioi esimerkiksi Porilaisten marssia.


title: HMS Gipsy

text: HMS Gipsy on ollut viiden Britannian Kuninkaallisen laivaston aluksen nimenä.


title: Grenade

text: Grenade voi tarkoittaa seuraavia asioita:


title: Tor-Björn Hägglund

text: Tor-Björn Hägglund (10. maaliskuuta 1928 Pietarsaari – 7. marraskuuta 2004 Oulu) oli suomalainen professori, hammaslääkäri (1954), lääkäri (1960), kirjailija, runoilija, nuorisopsykiatri, kasvatustieteen kunniatohtori, toimittaja, psykoanalyytikko (1967). Hägglund toimi Oulun yliopistossa psykoterapian ja lääketieteellisen psykologian professorina. Hän toimi Helsingin yliopistossa nuorisopsykiatrian parissa 1977–1989.


title: Tor-Björn Hägglund

text: Hägglundin puoliso oli psykoanalyyttisen ajattelun uranuurtajiin kuulunut Vilja Hägglund.


title: Tor-Björn Hägglund

text: Hägglund on kirjoittanut eri aihepiireistä kirjoja ja lehtikirjoituksia.Yksi hänen keskeisiä aiheitaan on valta ja vallan väärinkäyttö.


title: Luettelo Preussin pääministereistä

text: Tämä on luettelo Preussin pääministereistä vuosina 1848–1945. Vuodesta 1871 Preussi oli osa Saksan valtakuntaa.


title: Lisa

text: Lisa tai LISA voi viitata johonkin seuraavista:


title: Okunin laki

text: Okunin laki kuvaa työttömyysasteen muutoksen ja bruttokansantuotteen (bkt) kasvun välistä yhteyttä. Vuonna 1962 julkaistussa artikkelissa Arthur Okun osoitti, että kolmen prosentin kasvu bkt:ssa merkitsee työttömyyden alenemista yhdellä prosentilla. Tarkka suhde kuitenkin vaihtelee yli ajan sekä maittain olosuhteiden mukaan. Suhde on aina approksimaatio, sillä myös muut tekijät kuin bruttokansantuote vaikuttavat työttömyyteen.


title: Okunin laki

text: Okunin laki esitetään empiirisenä säännönmukaisuutena johtavissa makrotaloustieteen oppikirjoissa kuten Mankiw (2012) and Romer (2012).


title: Okunin laki

text: Suomen Pankissa tehtyjen selvitysten perusteella bruttokansantuotteen ja työttömyysasteen välinen suhde on muuttunut viime vuosikymmenten aikana: Työttömyysaste ei ole 1990-luvun laman jälkeen vuosina 1994-2011 reagoinut tuotannon muutoksiin ja talouskasvuun yhtä herkästi kuin aiemmin vuosina 1976-1993.


title: Okunin laki

text: Toisaalta Työ- ja elinkeinoministeriön työvoimapoliittisessa aikakauskirjan vuosikerroissa (2002, 2004-2005) ekonomisti Eero Siljander osoittaa ekonometrisen lisensiaattityönsä ja TOP500-yritysaineiston perusteella, että työn kysynnän palkka- ja tuotantojousto ovat kasvaneet aikajaksolla 1995-2005. Siis työllisyys laskee jyrkemmin (noin -1:1) reaalipalkkojen noustessa prosentilla ceteris paribus. Tuotantojousto on noin 1:1 ceteris paribus, eli tuotannon kasvaessa 1 % liikevaihdolla mitattuna, niin työllisyys kasvaa 0,8 %.


title: Iso D

text: Iso D on Jyrki Hämäläisen Dannysta kertova elämäkertaromaani, joka on julkaistu vuonna 2006. Koska Hämäläinen oli pitkään mukana Dannyn kiertuetoiminnassa, myös hän itse esiintyy kirjassa usein. Kirjan kieli on värikästä. Suomen Kuvalehden toimittaja Karo Hämäläinen on kuvannut kirjan sisältöä mielenkiintoiseksi ja nostalgian värittämäksi.


title: Cinemax

text: Cinemax (vuodesta 2008 käyttänyt nimeä Max lähetyksissä) on paketti kanavia, jotka toimittavat kuluttajalle elokuvia ja muita palveluita. Cinemaxia pyörittää Home Box Office, Inc. (osa Time Warneria). Sen nimi on kahden sanan, "cinema" ja "maximum" yhdistelmä.


title: Cinemax

text: Keski-Amerikassa, kanavaa pyörittää HBO Latin America Group. Sisarkanava "Max Prime" on myös saatavilla. Eurooppalainen versio Cinemaxista tunnetaan nimellä Cinemax 2.


title: Cinemax

text: Cinemax aloitti elokuun 1. päivä vuonna 1980 HBO:n vastauksena "The Movie Channel" nimiselle kilpailijalle, mikä oli silloin toiminnassa. Toisin kuin HBO (ja useammat kaapelikanavat jotka olivat jo toiminnassa kun Cinemax aloitti), Cinemax lähetti ohjelmaa 24 tuntia päivässä siitä asti kun se aloitti lähetykset (HBO lähetti vain 9 tuntia ohjelmaa päivittäin, kello kolmesta iltapäivällä keskiyöhön, aina syyskuuhun 1981 asti, jolloin se alkoi lähettää ohjelmaa 24 tuntia päivässä viikonloppuisin; HBO ei aloittanut arkisia 24 tunnin lähetyksiä ennen kuin joulukuun 28. päivä 1981.)


title: Cinemax

text: Cinemax menestyi alkuvuosinaan, koska tilaajilla oli tyypillisesti pääsy vain noin kolmeen tusinaan kanavaan. Elokuvat olivat eniten haluttu ohjelma kategoria tilaajien keskuudessa ja fakta, että Cinemax näytti klassikkoelokuvia täysimittaisina ilman mainostaukoja, teki kanavasta houkuttelevan lisän HBO tilaajille. Monissa tapauksissa, kaapelioperaattorit eivät myyneet Cinemaxia ihmisille, jotka eivät olleet jo HBO:n tilaajia. Nämä kaksi kanavaa myytiinkin tyypillisesti pakettina. Yleensä asiakas sai alennusta molempien valitsemisesta. Tyypillinen hinta HBO:lle 1980-luvun alussa oli noin 13 dollaria kuukaudessa, kun Cinemaxin sai 7–10 dollarin lisämaksulla kuukaudessa.


title: Cinemax

text: Kun uusia pelkästään elokuviin keskittyviä kanavia aloitti kaapeliverkossa, Cinemaxin ohjelma filosofia alkoi muuttua yrityksenä säilyttää sen tilaajat. Ensin, kanava alkoi näyttää väkivaltaisempaa sisältöä, jota HBO näytti vain illalla ja Cinemax sitten päätti, että se voisi kilpailla alkamalla lähettää enemmän aikuisille tarkoitettuja elokuvia (erotiikkaa).


title: Cinemax

text: Vuonna 1983, Cinemaxin isäntäfirma Time-Life inc. (joka yhdistyi Warner Commucationsin kanssa vuonna 1989 muodostaen Time Warnerin), haastoi silloin yksityisen kanavan KOKIn (nykyään amerikassa kanava 23, osa Fox Broadcastin Companya Tulsassa, Oklahomassa) ja sen omistajat, Tulsa 23, Ltd:n, oikeuteen, koska he käyttivät sloganinaan "We Are Your Movie Star (Me olemme sinun elokuvatähtesi)" (mikä oli Cinemaxin silloinen slogan). Cinemax kuitenkin hävisi jutun KOKIlle.


title: Cinemax

text: 1990-luvulla, Cinemax lähetti yhden elokuvan päivittäin, joka perustui tiettyyn teemaan, jota edustivat erilaiset kuvat jotka lähetettiin ennen elokuvan alkua Symbolit mukaan lukien:Minkä teeman elokuva lähetetään minäkin päivänä (ja ajankohtana). Esimmerkiksi Amerikassa:


title: Cinemax

text: Nämä teemaiset elokuvalähetykset alkoivat vuonna 1993 ja loppuivat vuonna 1997, kun Cinemax alkoi esittää normaalisti elokuvia teema iltojen sijaan, joka ilta kello 20:00. Vaikka Cinemax on aina ollut pääosin elokuvakanava, se on lähettänyt pienen määrän sarjoja ohjelmistossaan, mukaan lukien "Second City Television", "Max Headroom" ja myös aikuisille tarkoitettuja sarjoja kuten "Passion Cove".


title: Cinemax

text: Cinemaxilla on kahdeksan eri kanavaa. Kaikilla kanavilla, paitsi Wmaxilla on omat "Itä/Länsi" syötteet itä ja keski aikavyöhykkeille sekä tyynenmeren ja vuoristo aikavyöhykkeille Amerikassa. Cinemax myös multipleksoi (antaa mahdollisuuden idän asiakkaille katsoa ohjelmat länsirannikon lähetyksestä 3 tuntia etujassa tai päinvastoin länsirannikon asiakkaille mahdollisuuden katsoa idän lähetyksestä ohjelma uudestaan) idän ja lännen syötteitä yhteen, antaen katsojalle mahdollisuuden katsoa ohjelma 3 tuntia etu- tai jälkikäteen tai uudestaan, riippuen katsojan sijainnista.


title: Cinemax

text: Vuonna 1991, HBO:sta ja Cinemaxista tuli ensimmäiset korkealuokkaiset palvelut, jotka tarjosivat multipleksoituja, (mahdollisuuden katsoa ohjelmia etu- tai jälkikäteen tai uudestaan), palveluita kaapeliverkon asiakkaille kolmelle kaapelisysteemille Wisconsissa, Kansasissa ja Texasissa. Vuotta myöhemmin, A.C. nielsen Co. tekemästä tutkimuksesta ilmeni, että kanavoinnilla oli positiivinen vaikutus tilaajien Cinemaxin käyttöön ja asenteeseen Cinemaxia kohtaan. Cinemax 2 myös aloitti multipleksoidut lähetykset näissä kolmessa verkossa (Wisconsin, Kansasissa ja Texasissa).


title: Cinemax

text: Cinemax lähettää tällä hetkellä ohjelma kahdeksalla multipleksioidulla kanavalla:Cinemax Multipleksiointi tunnettiin nimellä "MultiMax" useita vuosia, mutta sillä ei ole nykyään "virallista" nimeä. Tästä huolimatta, HBO:n ja Cnimeaxin multipleksi paketteja kutsutaan nimellä "HBO/MAX Pak". DirecTV ja DISH Network tilaajat ja muutamat muut kaapelioperaattorit saavat Cinemax kanavat ilman, että he tilaavat HBO:ta. Tosin suurin osa kaapelioperaattoreista tarjoaa nämä kaksi palvelua ja heidän multipleksinsä yhdessä paketissa.


title: Cinemax

text: Kaikki kanavat lähetetään samanaikasesti 1080i teräväpiirto resoluutiolla Kaikki kanavat lähetetään samanaikasesti 480i ja 1080i resoluutiolla ja pääkanava verkko alkoi lähettää pelkästään teräpiirrossa Syyskuun 1. päivä 2008.


title: Cinemax

text: Cinemaxilla (HBO:n kautta) on tällä hetkellä yksinomainen sopimus tytäryhtiö Warner Bros. kanssa (mukaan lukien New Line Cinema), Dreamworks ja 20th Century Fox. Lisäksi sillä on osittain maksukaapeli oikeudet Universal Studiosin tuottamiin elokuviin (mukaan lukien Rogue Pictures ja Focus Features.) Elokuvat, joihin HBO:lla on kaapeliverkon lähetysoikeudet, lähetetään myös Cinemaxilla samalla lisenssillä. Cinemax on jatkanut '50–'70 lukujen elokuvien lähettämistä aamutunneilla, sen sijaan että se lähettäisi K13 tai K18 elokuvia. Max myös tuottaa dokumentti elokuvia nimellä "Max Reel Life". Cinemax on myös lähettänyt vuosittain filmifestivaalin vuodesta 1993, nimeltä "The Summer of 1000 Movies", jonka aikana se sanoo lähettävänsä kesän aikana 1000 elokuvaa (joista monilla on samanlainen aihe).


title: Cinemax

text: Aikuisviihde ohjelmaa ei lähetetä pelkästään Cinemaxin pääverkkoon, sillä myös MoreMax lähettää aikuisviihde elokuvia ja sarjoja ja usein tunnin aiemmin kuin Cinemax, joskus jopa aloittaen niinkin aikaisin kuin 22:30.


title: Cinemax

text: Cinemaxin alkuperäinen vuoden 1980 perustamislogo näytti kanavan nimen niin, että Ensimmäinen kirjain oli isolla, seuraavat pienellä. Heidän "Coming Up Next" grafiikat oliva hyvin samankaltaisia isäyhtiö HBO:n grafiikkojen kanssa tuona aikana. Vuonna 1985 Cinemax otti käyttöön uuden logon, jossa kirjaimet olivat italialais tyylisesti. Logoa käytettiin monissa väreissä. Nykyinen Cinemaxin logo koostuu Impact tyylisistä kirjaimista, niin että "MAX" on ympyrän sisällä. Logo näytetään usein niin, että pelkkä "MAX" ympyrä näkyy.Heinäkuun 13. päivä vuonna 2007, satelliitti operaattori DirecTV julkisti lehdistötiedotteen, jossa se lupasi, että se lisäisi MoreMaxin teräväpiirto version Väitettä ei ole vieläkään täytetty. DirecTV:ltä ei ole edes saatavilla @Max, ActionMax, ThrillerMax, 5StarMax tai Wmax.


title: Cinemax

text: Vertalailuna, kaikki Showtime kanavat ja suurin osa Star Networkin kanavista joita DirecTV tarjoaa, ovat saatavilla teräväpiirtona.


title: Guy Trosper

text: Guy Trosper (27. maaliskuuta 1911 Lander, Wyoming – 19. joulukuuta 1963 Los Angeles, Kalifornia) oli yhdysvaltalainen elokuvakäsikirjoittaja. Hänen töidensä joukossa ovat "Miehen voitto" ("The Stratton Story", 1949), "The Pride of St. Louis" (1952), "Jailhouse Rock" (1957), "Vihan riivaama" ("One-Eyed Jacks", 1961), "Alcatrazin vanki" ("Birdman of Alcatraz", 1962) ja "Vakoilija kylmästä" ("The Spy Who Came in from the Cold", 1965).


title: Guy Trosper

text: "The Pride of St. Louis" toi Trosperille Oscar-ehdokkuuden vuonna 1953 ja "Vakoilija kylmästä" postuumin Edgar-palkinnon vuonna 1966. Edgar-palkinnon Trosper jakoi Paul Dehnin kanssa.


title: Savukosken vaakuna

text: Savukosken vaakuna on Savukosken kunnan tunnus, joka on saanut aiheensa kunnan sijainnista ja eränkäynnistä. Vaakunan esittämä nili, yksijalkainen varastohuone, jota kutsutaan myös patsasaitaksi, oli tyypillinen saamelaisalueilla ja siten kertoo kunnan lappalaisuudesta. Samalla se viittaa muinaisiin saalistusretkiin erämaassa.


title: Savukosken vaakuna

text: Vaakunan selitys kuuluu ”mustassa kentässä kultainen patsasaitta”. Vaakunan on suunnitellut Heikki Paaer, ja Savukosken kunnanvaltuusto hyväksyi sen 14. joulukuuta 1956. Sisäasiainministeriö vahvisti vaakunan käyttöön 17. huhtikuuta 1957.


title: 03

text: 03 on Kirsi Rannon vuonna 2003 julkaistu kolmas albumi. Levyn tunnetuimmaksi hitiksi nousi singlejulkaisu ”Ei jaksa kiinnostaa”, joka on coverversio Shania Twainin kappaleesta ”That Don’t Impress Me Much”. Levyn toinen singlejulkaisu oli ”Vie pois”. Muita tunnettuja kappaleita ovat nimikkokappale ”03”, ”Lontooseen” ja ”Onnenpäivät”. Viimeistään "03:n" myötä Ranto karisti tangokuningattaren viitan harteiltaan. Albumi koostuu menevästä popista.


title: Eric Camerota

text: Eric Camerota (s. 9. tammikuuta 1985 Salt Lake City, Utah) on yhdysvaltalainen yhdistetyn hiihtäjä. Nykyisin Camerota asuu Park Cityssä Utahissa. Hänen kaksoisveljensä Brett Camerota kilpaili myös yhdistetyssä.


title: Eric Camerota

text: Yhdistetyn maailmancupissa Camerota kilpaili ensimmäisen kerran Oberhofissa 30. joulukuuta 2004, sijoittuen sijalle 30. Hänen paras sijoituksensa maailmancupissa on 20:s sija Schonachin kisasta tammikuulta 2005.


title: Eric Camerota

text: Liberecin MM-kilpailuissa 2009 Camerota sijoittui yhteislähdössä 25:nneksi. Vancouverin olympialaisissa 2010 hän oli sprintissä 39:s.


title: Eric Camerota

text: Camerota lopetti uransa yhdistetyn hiihtäjänä vuonna 2011.


title: Christina McHale

text: Christina McHale (s. 11. toukokuuta 1992 Teaneck, New Jersey) on yhdysvaltalainen tennispelaaja. Hän on sijoittunut parhaimmillaan kaksinpelissä WTA-listan sijalle 24 elokuussa 2012. Grand Slam -turnauksissa hän on selviytynyt viisi kertaa kolmannelle kierrokselle.


title: Christina McHale

text: McHale sai villin kortin pääkaavioon Australian avoimissa. Hän kuitenkin hävisi ensimmäisellä kierroksella Jessica Moorelle luvuin 6–1, 3–6, 7–9. McHale sai villin kortin pääkaavioon myös Yhdysvaltain avoimissa. Ensimmäisellä kierroksella hän voitti Polona Hercogin luvuin 6–3, 6–1. Toisella kierroksella McHale hävisi Marija Šarapovalle suoraan kahdessa erässä luvuin 2–6, 1–6. Lokakuussa hän pääsi loppuotteluun Troyn ITF-turnauksessa, jossa hävisi Alison Riskelle.


title: Christina McHale

text: Charlestonin WTA-turnauksessa McHale pääsi kolmannelle kierrokselle voitettuaan toisella kierroksella kolmanneksi sijoitetun Viktoryja Azarenkan. Kolmannella kierroksella hän hävisi Melanie Oudinille. Villin kortin Ranskan avointen pääsarjaan saanut McHale hävisi avauskierroksella Varvara Lepchenkolle luvuin 5–7, 3–6. Stanfordin WTA-turnauksessa McHale pääsi toiselle kierrokselle 16 parhaan pelaajan joukkoon, mutta hävisi ykköseksi sijoitetulle Samantha Stosurille. Cincinnatin turnauksessa hän voitti ensimmäisellä kierroksella Nadja Petrovan ja toisella kierroksella Ayumi Moritan, kunnes hävisi kolmannella kierroksella turnauksen lopulta voittaneelle Kim Clijstersille luvuin 1–6, 1–6. Yhdysvaltain avoimiin villillä kortilla päässyt McHale hävisi avauskierroksella Vania Kingille luvuin 3–6, 6–0, 1–6. Syyskuussa Quebecin WTA-turnauksessa McHale selviytyi välieriin.


title: Christina McHale

text: Australian avointen avauskierroksella McHale hävisi Carla Suárez Navarrolle kolmessa erässä. Indian Wellsin turnaukseen hän sai villin kortin, ja eteni kolmannelle kierrokselle asti. Toisella kierroksella hän voitti 11:nneksi sijoitetun Svetlana Kuznetsovan suoraan kahdessa erässä, molemmat tie breakissa. Kolmannella kierroksella hän hävisi 18:nneksi sijoitetulle Nadja Petrovalle kolmieräisen ottelun. Huhtikuussa McHale selviytyi puolivälieriin asti Family Circle Cupissa. Toisella kierroksella hän voitti Alisa Kleibanovan ja kolmannella kierroksella Daniela Hantuchován. Puolivälierässä hän hävisi Jelena Jankovićille. Ranskan avointen ensimmäisellä kierroksella McHale hävisi Sara Erranille 7–6(4), 2–6, 7–9. Wimbledonissa McHale voitti ensimmäisellä kierroksella Jekaterina Makarovan. Toisella kierroksella hän hävisi Tamira Paszekille.


title: Christina McHale

text: Elokuussa pelatussa Cincinnatin turnauksessa McHale yllätti toisella kierroksella maailmanlistan ykkösen, Caroline Wozniackin luvuin 6–4, 7–5. Kolmannella kierroksella hän hävisi Nadja Petrovalle. Seuraavalla viikolla hän eteni puolivälieriin New Havenin turnauksessa voitettuaan ensimmäisellä kierroksella Svetlana Kuznetsovan ja toisella kierroksella Carla Suárez Navarron. Puolivälierissä hän hävisi turnauksen kolme edellistä kertaa voittaneelle Caroline Wozniackille. Yhdysvaltain avoimissa McHale voitti toisella kierroksella kahdeksanneksi sijoitetun Marion Bartolin. Kolmannella kierroksella hän hävisi Marija Kirilenkolle.


title: Abigail Spears

text: Abigail Spears (s 12. heinäkuuta 1981 Valley Center, Kalifornia) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 66 ja nelinpelissä sijalla 14.


title: Abigail Spears

text: Grand Slam -turnausten kaksinpelissä Spears on parhaimmillaan päässyt Australian avoimissa kolmannelle kierrokselle vuonna 2005. Ranskan avoimissa, Wimbledonissa sekä Yhdysvaltain avoimissa hän on jäänyt joka kerta ensimmäiselle kierrokselle. Spears ei ole voittanut yhtään WTA-turnausta kaksinpelissä, mutta nelinpelissä hänellä on kymmenen turnausvoittoa.


title: Jessica Moore

text: Jessica Moore (s 16. elokuuta 1990 Perth) on australialainen tennispelaaja. Parhaimmillaan hän on ollut naisten maailmanlistalla sijalla 132, eikä hän ole voittanut vielä yhtään WTA-turnausta kaksinpelissä.


title: Jessica Moore

text: Moore pääsi toiselle kierrokselle Australian avoimissa. Ensimmäisellä kierroksella hän voitti Julie Dittyn, mutta toisella kierroksella 17:nneksi sijoitettu israelilainen Shahar Pe'er voitti Mooren 6–0, 7–5. Tämän myötä Mooresta tuli nuorin australialainen otteluvoittaja Australian avoimissa sitten vuoden 1999 Jelena Dokićin.


title: Jessica Moore

text: Moore pääsi finaaliin Australian avointen tyttöjen turnauksessa vuonna 2008, mutta voiton vei Arantxa Rus. Helmikuussa 2008 Moore teki debyyttinsä Fed Cupissa, ja samalla hänestä tuli nuorin australialainen Fed Cup-pelaaja Jelena Dokićin vuoden 2000 jälkeen.


title: Jessica Moore

text: Moore voitti junioreiden nelinpelimestaruudet Ranskan avoimissa ja Wimbledonissa, parinaan slovenialainen Polona Hercog.


title: Jessica Moore

text: Vuoden viimeisessä Grand Slam-turnauksessa, Yhdysvaltain avoimissa, Moore eteni toiselle kierrokselle. Ensimmäisellä kierroksella hän päihitti amerikkalaisen villin kortin saaneen Melanie Oudinin 7–6(5), 7–6(5). Toisella kierroksella tuli tappio saksalaista Anna-Lena Grönefeldiä vastaan 6–1, 6–3.


title: Jessica Moore

text: Australian avointen avauskierroksella Moore voitti Christina McHalen, mutta hävisi toisella kierroksella 13:nneksi sijoitetulle Flavia Pennettalle. Loppukaudesta hän pelasi lähinnä vain ITF-turnauksissa. Lisäksi Yhdysvaltain avoimissa hän putosi jatkosta avauskierroksella hävittyään Liettuan Lina Stančiūtėlle.


title: Jessica Moore

text: Vuonna 2010 Moore hävisi kolmessa ensimmäisessä pelaamassaan turnauksessa karsintojen avauskierroksen ottelun, mukaan lukien Australian avoimet. Sen jälkeen hän pelasi ITF-turnauksissa, joissa pääsi parhaimmillaan välieriin asti. Budapestin WTA-turnauksessa hän pääsi toiselle kierrokselle.


title: Melanie Oudin

text: Melanie Oudin (s. 23. syyskuuta 1991 Marietta, Georgia, Yhdysvallat) on yhdysvaltalainen tennispelaaja. Junioreiden maailmanlistalla hän oli parhaimmillaan toisena. Parhaimmillaan Oudin sijoittui WTA-maailmanlistalla kaksinpelissä sijalle 31 ja nelinpelissä sijalle 125. Hän voitti urallaan yhden WTA-turnauksen kaksinpelissä.


title: Melanie Oudin

text: Oudin ilmoitti uransa lopettamisesta elokuussa 2017.


title: Melanie Oudin

text: Junioriurallaan Oudin voitti 27 perättäistä ottelua junioreiden ITF-kiertueella loppuvuodesta 2007. Vuonna 2008 Oudin pääsi Yhdysvaltain avointen tyttöjen turnauksessa välieriin, jossa hän hävisi Gabriela Pazille.


title: Melanie Oudin

text: ITF-kiertueella Oudin teki debyyttinsä vuonna 2006 pelaten Yhdysvalloissa. Vuonna 2007 hän kiersi ITF-turnauksia ja osallistui sekä Memphisin että Yhdysvaltain avointen karsintoihin. Yhdysvaltain avointen karsintojen ensimmäisellä kierroksella maailmanlistan sijalla 548 ollut Oudin voitti sijalla 152 olleen Ayumi Moritan. Karsintojen toisella kierroksella hän hävisi Regina Kulikovalle.


title: Melanie Oudin

text: Oudin siirtyi ammattilaispelaajaksi helmikuussa 2008, jolloin hän selviytyi loppuotteluun Fort Walton Beachin ITF-turnauksessa, häviten sen Barbora Záhlavová-Strýcoválle luvuin 3–6, 7–5, 6–7(5). Maaliskuussa hän pääsi villillä kortilla mukaan Indian Wellsin WTA-turnaukseen, jossa hän voitti ensimmäisellä kierroksella Maret Anin. Toisella kierroksella hän hävisi maailmanlistan sijalla 22 olleelle Francesca Schiavonelle. Huhtikuussa hän sai villin kortin Miamin WTA-turnaukseen, jossa hän hävisi ensimmäisellä kierroksella Tathiana Garbinille kolmessa erässä.


title: Melanie Oudin

text: Heinäkuussa Oudin selviytyi loppuotteluun Lexingtonin ITF-turnauksessa, jossa hän hävisi Carly Gullicksonille. Elokuussa Oudin sai villin kortin Grand Slam -turnauksen pääsarjaan Yhdysvaltain avoimissa. Hän hävisi ensimmäisellä kierroksella Jessica Moorelle luvuin 6–7(5), 6–7(5). Loka-marraskuussa Oudin pelasi Bell Challenge -turnauksessa Quebec Cityssä. Ensimmäisellä kierroksella Oudin voitti toiseksi sijoitetun Sybille Bammerin 6–4, 3–6, 7–5. Toisella kierroksella vastaan tuli Olga Putškova, jonka Oudin voitti 6–1, 7–6(3). Päästyään ensimmäisen kerran WTA-turnauksessa puolivälieriin, hän hävisi kuudenneksi sijoitetulle maannaiselleen Bethanie Mattek-Sandsille luvuin 6–7(7), 1–6.


title: Melanie Oudin

text: Oudin aloitti kauden karsimalla Australian avoimiin. Karsinnat selvitettyään hän hävisi pääsarjan ensimmäisellä kierroksella Akgul Amanmuradovalle luvuin 1–6, 4–6. Memphisin WTA-turnauksessa maailmanlistan sijalla 150 ollut Oudin voitti ensimmäisellä kierroksella Jill Craybasin. Toisella kierroksella hän hävisi Marina Erakovicille. Maaliskuussa Oudin hävisi Indian Wellsin ensimmäisellä kierroksella Lucie Šafářoválle ja Miamin turnauksen ensimmäisellä kierroksella Daniela Hantuchoválle. Huhtikuussa Oudin selviytyi kolmannelle kierrokselle Charlestonin WTA-turnauksessa, jossa hän voitti toisella kierroksella maailmanlistan sijalla 29 olleen Aleksandra Wozniakin. Kolmannella kierroksella hän hävisi Marion Bartolille. Toukokuussa Oudin voitti sekä Indian Harbour Beachin että Raleighin ITF-turnaukset.


title: Melanie Oudin

text: Kesäkuussa Oudin pääsi karsintojen kautta mukaan Wimbledonin tennisturnaukseen, jossa hän eteni neljännelle kierrokselle voitettuaan Sybille Bammerin, Jaroslava Švedovan ja entisen maailmanlistan ykkösen, tämän hetkisen kuutosen, Jelena Jankovićin. Oudin voitti Jankovićin luvuin 6–7, 7–5, 6–2, mutta hävisi neljännellä kierroksella Agnieszka Radwańskalle 4–6, 5–7. Yhdysvaltain avointen ensimmäisellä kierroksella Oudin voitti Anastasija Pavljutšenkovan 6–2, 6–1. Toisella kierroksella hän voitti neljänneksi sijoitetun Jelena Dementjevan 5–7, 6–4, 6–3. Sijalle 70 rankattu Oudin voitti kolmannella kierroksella vuoden 2006 mestarin, Marija Šarapovan 3–6, 6–4, 7–5. Neljännellä kierroksella hän voitti seuraavan venäläisen, 13:nneksi sijoitetun Nadja Petrovan, lukemin 1–6, 7–6, 6–3. Oudinista tuli nuorin amerikkalainen tennispelaaja, joka selviytyi puolivälieriin sitten Serena Williamsin vuonna 1999. Oudinin turnaus päättyi kuitenkin puolivälieriin, kun hän hävisi yhdeksänneksi sijoitetulle Caroline Wozniackille luvuin 2–6, 2–6.


title: Melanie Oudin

text: Tammikuussa Oudin osallistui Hopman Cupiin yhdessä John Isnerin kanssa. Australian avoimissa Oudin hävisi ensimmäisellä kierroksella Alla Kudrjavtševalle. Helmikuussa hän pääsi välieriin Pariisin WTA-turnauksessa, jossa hän hävisi ykköseksi sijoitetulle Svetlana Kuznetsovalle. Seuraavalla viikolla Memphisissä Oudin selviytyi puolivälieriin. Huhtikuussa hän pääsi puolivälieriin Ponte Vedra Beachin ja Charlestonin turnauksissa.


title: Melanie Oudin

text: Ranskan avoimissa Oudinin pelit päättyivät avauskierrokselle, kun hän hävisi Espanjan Anabel Medina Garriquesille luvuin 5–7, 2–6. Wimbledonissa hän voitti avauskierroksella Anna-Lena Grönefeldin, mutta hävisi toisella kierroksella Jarmila Grothille 4–6, 3–6. Yhdysvaltain avoimissa Oudin voitti Olga Savtšukin, mutta hävisi toisella kierroksella Alona Bondarenkolle luvuin 2–6, 5–7. Syyskuussa Quebec Cityn turnauksessa Oudin pääsi puolivälieriin. Marraskuussa hän pääsi loppuotteluun Phoenixin ITF-turnauksessa, jonka hän hävisi Varvara Lepchenkolle.


title: Melanie Oudin

text: Australian avoimissa Oudin hävisi ensimmäisellä kierroksella Klára Zakopaloválle. Maaliskuussa Indian Wellsin turnauksessa Oudin voitti Jelena Vesninan, mutta hävisi toisella kierroksella Yanina Wickmayerille. Myös Miamissa Oudin pääsi toiselle kierrokselle voitettuaan Julia Görgesin. Toisella kierroksella hän hävisi Daniela Hantuchoválle. Fesin turnauksessa Oudin pääsi puolivälieriin, jossa hän hävisi Alberta Briantille. Ranskan avointen ensimmäisellä kierroksella Oudin hävisi turnauksen hallitsevalle mestarille, Francesca Schiavonelle.


title: Melanie Oudin

text: Wimbledonissa Oudin hävisi ensimmäisellä kierroksella Ana Ivanovićille 0–6, 1–6. Yhdysvaltain avoimissa Oudinin huono Grand Slam -menestys jatkui, kun hän hävisi ensimmäisellä kierroksella Romina Oprandille. Hän voitti Yhdysvaltain avoimissa kuitenkin sekanelinpelin yhdessä Jack Sockin kanssa. Villillä kortilla turnaukseen päässyt pari päihitti loppuottelussa kahdeksanneksi sijoitetut Gisela Dulkon ja Eduardo Schwankin luvuin 7–6(4), 4–6, [10–8].


title: Melanie Oudin

text: Oudin hävisi Australian avointen ensimmäisellä karsintakierroksella Laura Robsonille. Ranskan avoimissa hän voitti ensimmäisellä kierroksella Johanna Larssonin, mutta hävisi toisella kierroksella Sara Erranille. Kesäkuussa Oudin saavutti ensimmäisen WTA-turnausvoittonsa kaksinpelissä voitettuaan Birminghamin ruohokenttäturnauksen. Karsintojen kautta tiensä pääsarjaan selvittänyt Oudin voitti turnauksen loppuottelussa Jelena Jankovićin. Hän oli maailmanlistan sijalla 208 voitettuaan turnauksen. Wimbledonissa Oudin hävisi ensimmäisellä kierroksella Tímea Babosille kolmessa erässä. Yhdysvaltain avoimissa Oudin hävisi ensimmäisellä kierroksella Lucie Šafářoválle. Syyskuussa hän eteni puolivälieriin Quebec Cityn turnauksessa.


title: Melanie Oudin

text: Australian avointen ensimmäisellä kierroksella Oudin hävisi Laura Robsonille. Hän kärsi ensimmäisen kierroksen tappiot myös Memphisin, Indian Wellsin ja Charlestonin turnauksissa. Roomassa hän pääsi toiselle kierrokselle voitettuaan Jekaterina Makarovan. Ranskan avoimissa hän hävisi toisella kierroksella Zheng Jielle, voitettuaan avauskierroksella Tamira Paszekin.


title: Melanie Oudin

text: Oudin pelasi ensimmäisen Fed Cup -ottelunsa helmikuussa 2009. Puolivälierissä hän hävisi Argentiinan Gisela Dulkolle, mutta voitti Betina Jozamin. Yhdysvaltojen selvittyä finaaliin Oudin pelasi Italian Francesca Schiavonea ja Flavia Pennettaa vastaan, mutta hävisi molemmille. Italia voitti Fed Cupin finaalissa Yhdysvallat puhtaasti 4–0. Tennisfanit äänestivät Oudinin Fed Cupin päätteeksi Heart Awardin voittajaksi. Palkinto myönnetään pelaajalle, joka on edustanut maataan ansiokkaasti, osoittanut poikkeuksellista rohkeutta kentällä ja sitoutunut joukkueeseen Fed Cupin aikana.


title: Melanie Oudin

text: Helmikuussa 2010 Oudin pelasi jälleen Yhdysvaltain joukkueessa. Hän voitti puolivälierissä sekä Pauline Parmentierin että Julie Coinin Ranskasta. Välierässä Venäjää vastaan Oudin voitti Alla Kudrjavtševan, mutta hävisi Jelena Dementjevalle. Yhdysvaltain joukkue selvisi kuitenkin finaaliin, jossa se kohtasi jälleen Italian. Oudin voitti Schiavonen luvuin 6–3, 6–1, ja tasoitti tilanteen 1–2:een Italian johtaessa. Italia voitti kuitenkin lopulta mestaruuden, kun Pennetta voitti Coco Vandeweghen kaksinpelissä.


title: Melanie Oudin

text: Vuoden 2011 Fed Cupissa Belgiaa vastaan pelatuissa puolivälierissä Oudin hävisi sekä Kim Clijstersille että Yanina Wickmayerille, ja kun Yhdysvaltain joukkue voitti vain nelinpelin, niin joukkue putosi jatkosta.


title: Timo Hakamaa

text: Timo Hakamaa (22. lokakuuta 1961 – 22. syyskuuta 2016) oli suomalainen koripallovalmentaja ja koripalloilija.


title: Timo Hakamaa

text: Hakamaa pelasi koripalloa I-divisioonassa ja neljä kautta miesten SM-sarjassa. Hän voitti I-divisioonan korikuninkuuden vuonna 1985. Valmentajana Hakamaa toimi pääsarja- ja divisioonatasoilla muun muassa karkkilalaisessa Team Componentassa, jonka hän valmensi kahdesti pääsarjanousijaksi ja jonka toiminnanjohtajana hän myös työskenteli, Kauhajoen Karhussa ja kaudella 2000–2001 Namika Lahdessa, joka voitti kauden aikana Suomen cup-mestaruuden ja SM-pronssia sekä pelasi Saporta Cupia. 54-vuotiaana kuollut Hakamaa sairasti viimeiset elinvuotensa syöpää.


title: Timo Hakamaa

text: Kauhajoen Karhussa koripallouransa aloittanut ja laitahyökkääjänä pelannut Hakamaa pelasi miesten SM-sarjassa 123 runkosarjaottelua ja teki niissä yhteensä 1317 pistettä. Hän edusti SM-sarjassa Salon Palloilijoita vuosina 1985–1989 divisioonakautta 1986–1987 lukuun ottamatta ja Forssan Alkua kaudella 1993–1994. Forssan-kaudellaan Hakamaa pelasi myös pudotuspeliotteluita. Suurimman pistekeskiarvonsa miesten SM-sarjassa Hakamaa heitti kaudella 1987–1988, jolloin hän teki SalPalle runkosarjassa 14,0 pistettä ottelua kohden. Vuonna 1985 Hakamaa voitti I-divisioonan korikuninkuuden 25,9 pisteen ottelukohtaisella keskiarvolla.


title: Timo Hakamaa

text: Hakamaan valmentajaura alkoi kaudella 1994–1995, jolloin hän toimi SM-sarjaan nousseen Forssan Alun apuvalmentajana. Seuraavaksi kaudeksi Hakamaa nousi joukkueen päävalmentajaksi ja johdatti joukkueensa pudotuspeleihin. Forssan Alussa mies toimi vielä kauden 1996–1997, jota voidaan kutsua Forssan Alun alasajokaudeksi, sillä Forssan kokoisessa kaupungissa ei riittänyt elintilaa silloiselle neljälle aikuisten pääsarjatason koripallojoukkueelle.


title: Timo Hakamaa

text: Forssasta Hakamaa siirtyi Karkkilaan valmentamaan paikallista miesten I-divisioonajoukkuetta, jonka Hakamaa nosti koripallon SM-sarjaan. Kolmen Karkkilassa vietetyn vuoden jälkeen hän siirtyi valmentamaan Namika Lahtea kaudeksi 2000–2001. Hakamaa johdatti joukkueensa Suomen cup-mestaruuteen ja SM-pronssille. Namika voitti runkosarjan mutta kärsi pudotuspeleissä Sami Lehtorannan ja Marcus Grantin loukkaantumisista. Lahti pelasi kauden aikana myös Saporta Cupia.


title: Timo Hakamaa

text: Kaudeksi 2001–2002 Hakamaa siirtyi takaisin Karkkilaan ja valmensi I-divisioonaan pudonneen Team Componentan takaisin SM-sarjaan. Kaudella 2003–2004 hän siirtyi Componentan toiminnanjohtajaksi, missä tehtävässä hän toimi toukokuun 2008 asti. Hakamaa näki tuolloin Karkkilan koripallotoiminnan tulevaisuuden heikkona, joten hän muutti perheineen takaisin kotipaikkakunnalleen Kauhajoelle.


title: Timo Hakamaa

text: Hakamaa siirtyi takaisin valmennustehtäviin Korisliiga-kaudella 2009–2010, jolloin heikosti kautensa aloittanut Kauhajoen Karhu palkkasi hänet marraskuussa päävalmentajaksi Greg Gibsonin tilalle. Hakamaa jatkoi tehtävässään vuoden mittaisella, toukokuussa 2010 julkistetulla sopimuksella. Työelämä rasitti Hakamaata kuitenkin siinä määrin, että hän pyysi ystäväänsä Ari Tammivaaraa päävalmentajaksi, ja joulukuussa 2010 Tammivaara otti Karhun valmennusvastuun Hakamaan siirryttyä apuvalmentajaksi.


title: Timo Hakamaa

text: Syksyllä 2012 Hakamaa aloitti divisioonajoukkue Vaasan Salaman päävalmentajana ja toimi tehtävässä kevääseen 2015 asti.


title: Timo Hakamaa

text: Vuonna 2012 ikänsä tupakoimattomalta ja alkoholia maltillisesti käyttäneeltä Hakamaalta löydettiin keuhkosyöpä, ja hänelle annettiin enintään viisi vuotta elinaikaa. Vuonna 2013 tehdyn leikkauksen yhteydessä Hakamaan syövän todettiin levinneen myös tämän mahaan. Kasvaimia löytyi myöhemmin myös aivoista ja sisäelimistä, ja konkarivalmentajaa rasittivat myös sydänongelmat. Sairaudestaan huolimatta Hakamaa jatkoi Kauhajoen Karhun vuonna 2001 syntyneiden poikajoukkueen valmentamista pyörätuolilla liikkuen. Elokuussa 2016 Hakamaa antoi kunniakseen Kauhajoella järjestetyn Hakis-turnauksen aikoihin Ilta-Sanomille haastattelun, jossa hän kertoi avoimesti terveydentilastaan. Turnauksessa hänelle myönnettiin myös Suomen Koripalloliiton kultainen ansiomerkki. Hakamaa kuoli 54-vuotiaana 22. syyskuuta 2016.


title: Timo Hakamaa

text: Pelaajana


title: Timo Hakamaa

text: Valmentajana


title: Arantxa Rus

text: Arantxa Rus (s 13. joulukuuta 1990 Delft) on alankomaalainen tennispelaaja. Parhaimmillaan hän on ollut naisten maailmanlistalla kaksinpelissä sijalla 61 elokuussa 2012 ja nelinpelissä sijalla 139 marraskuussa 2013. Hän on voittanut kymmenen ITF-turnausta kaksinpelissä ja neljä nelinpelissä.


title: Arantxa Rus

text: Grand Slam -turnauksissa Rus on päässyt parhaimmillaan neljännelle kierrokselle Ranskan avoimissa 2012.


title: Arantxa Rus

text: Ensimmäisen ITF-turnauksensa Rus pelasi kesäkuussa 2005 Alkmaarissa. Seuraavana vuonna hän pääsi välieriin Vlaardingenin ITF-turnauksessa. Vuonna 2007 Rus pelasi ensimmäisen kerran WTA-kiertueella 's-Hertogenboschissa. Hän hävisi kuitenkin ensimmäisellä kierroksella Alona Bondarenkolle 6–1, 6–1. Elokuussa hän voitti Vlaardingenin ITF-turnauksen päihittämällä finaalissa Anne Schaeferin 6–7(5), 6–2, 6–2. Toisen ITF-turnausvoittonsa Rus saavutti Alphen aan den Rijnin turnauksessa seuraavalla viikolla. San Luis Potosíssa hän selviytyi finaaliin, mutta hävisi sen Mariana Duque Mariñolle.


title: Arantxa Rus

text: Vuonna 2008 Rus voitti Australian avoimissa junioreiden turnauksen. Finaalissa hän voitti australialaisen Jessica Mooren luvuin 6–3, 6–4. Heinäkuussa 2008 Rus nousi junioreiden maailmanlistan ykköseksi. Kantonin WTA-turnauksessa Rus selviytyi puolivälieriin. Turnauksen alkaessa hän oli maailmanlistan sijalla 233. Ensimmäisellä kierroksella hän voitti maailmanlistan sijalla 67 olleen Yanina Wickmayerin ja toisella kierroksella Gisela Dulkon (WTA–44). Puolivälierässä Rus hävisi Camille Pinille (WTA–88). Samana vuonna Rus voitti kaksi ITF-turnausta. Kauden päättyessä hän oli maailmanlistan sijalla 188.


title: Arantxa Rus

text: Vuonna 2009 Rus karsiutui Australian avointen pääsarjasta. Huhtikuussa pelatussa Marbellan WTA-turnauksessa Rus eteni toiselle kierrokselle karsintojen kautta. Toisen kierroksen ottelunsa hän hävisi maailmanlistan sijalla 21 olleelle Kaia Kanepille. Grand Slam -turnauksen pääsarjaan Rus pääsi ensimmäisen kerran Ranskan avoimissa. Karsinnat voitettuaan hän voitti ensimmäisellä kierroksella Olivia Sanchezin. Toisella kierroksella hän hävisi Jaroslava Švedovalle. Wimbledonissa hän ei selviytynyt pääsarjaan. Heinäkuussa Rus pääsi toiselle kierrokselle Palermon WTA-turnauksessa, jossa hävisi Anna-Lena Grönefeldille. Yhdysvaltain avoimissa hän hävisi ensimmäisellä kierroksella Sara Erranille. Kauden viimeisessä turnauksessaan Nantesissa hän otti uransa viidennen ITF-turnausvoiton. Kauden päättyessä hän oli maailmanlistan sijalla 107.


title: Arantxa Rus

text: Vuoden 2010 Australian avoimissa Rus ei selviytynyt pääsarjaan. Estorilin WTA-turnauksessa hän selviytyi puolivälieriin saakka. Turnauksen toisella kierroksella hän voitti Kirsten Flipkensin, mutta hävisi puolivälierässä toiseksi sijoitetulle Sorana Cîrstealle. Ranskan avoimissa hän ei selviytynyt pääsarjaan. Wimbledonissa hän hävisi ensimmäisellä kierroksella Chang Kai-Chenille. Yhdysvaltain avoimissa hän ei päässyt karsinnasta pääsarjaan. Kauden päättyessä hän oli maailmanlistan sijalla 138.


title: Arantxa Rus

text: Vuonna 2011 ensimmäistä kertaa Australian avointen pääsarjaan päässyt Rus voitti avauskierroksella Bethanie Mattek-Sandsin, mutta hävisi toisella kierroksella Svetlana Kuznetsovalle luvuin 6–1, 6–4. Ranskan avoimissa Rus voitti toisella kierroksella yhden turnauksen ennakkosuosikeista, Belgian Kim Clijstersin. Rus voitti hänet luvuin 3–6, 7–5, 6–1. Toista erää Clijsters johti jo 5–2, mutta Rus nousi lopulta erävoittoon. Kolmannella kierroksella Rus hävisi Marija Kirilenkolle luvuin 6–1, 6–1. Wimbledonissa Rus jäi karsintoihin. Yhdysvaltain avoimissa hän voitti ensimmäisellä kierroksella Jelena Vesninan, mutta hävisi toisella kierroksella maailmanlistan ykköselle, Caroline Wozniackille.


title: Arantxa Rus

text: Ranskan avoimissa 2012 Rus selviytyi neljännelle kierrokselle. Hän voitti Jamie Hamptonin, Virginie Razzanon ja 25:nneksi sijoitetun Julia Görgesin, mutta hävisi sitten 23:nneksi sijoitetulle Kaia Kanepille lukemin 1–6, 6–4, 0–6. Wimbledonissa Rus voitti toisella kierroksella viidenneksi sijoitetun Samantha Stosurin, mutta hävisi kolmannella kierroksella Peng Shuaille. Yhdysvaltain avoimissa Rus hävisi ensimmäisellä kierroksella Galina Voskobojevalle.


title: Arantxa Rus

text: Arantxa Rus aloitti tenniksen pelaamisen viisivuotiaana. Hän on vasenkätinen ja 180 cm pitkä. Rusin valmentajana toimii Ralph Kok.


title: Arantxa Rus

text: Rus on pelannut Alankomaiden Fed Cup -joukkueessa vuodesta 2008 lähtien yhteensä 12 maaottelussa.


title: Helagsfjället

text: Helagsfjället, eteläsaameksi "Maajåelkie", on tunturi Bergin kunnassa, Härjedalenin maakunnassa Ruotsissa. Tunturin korkein huippu, Helags, kohoaa 1 796 metrin korkeuteen ja on korkein huippu napapiirin eteläpuolella Ruotsissa. Tunturin lounaispuolella sijaitsee 1 682 metriä korkea Predikstolenin huippu. Tunturin itäpuolella sijaitsee Ruotsin eteläisin jäätikkö, Helagsgaciären. Tunturin huippu nousee noin 700 metriä ympäröivän ylätasangon tasolta. Helagsfjälletin juurella sijaitsee "Svenska Turistföreningenin" ylläpitämät Helags Stugorna -lomakeskus.


title: Laatutakuu

text: Suomen Laatutakuu Palvelut Oy eli Laatutakuu on vuonna 1993 perustettu yritys, joka tarjoaa siivous- ja kiinteistönhuoltopalveluita yrityksille ja asuinkiinteistöille. Laatutakuu on Suomen kolmanneksi suurin franchise-ketju. Laatutakuulla on itsenäisiä yrittäjiä 165 ja toimintaa yli 50 paikkakunnalla. Laatutakuu nimettiin Vuoden 2002 puhtausalan yritykseksi. Vuonna 2007 Laatutakuu voitti Vuoden Franchising-ketju – tittelin. Yritys on osa ISS Palveluja.


title: Laatutakuu

text: Laatutakuu rekrytoi alalle yrittäjiksi haluavat, kouluttaa heidät, antaa heille valmiit toimintamallit ja tukipalvelut korvausta vastaan. Koulutettavista tulee itsenäisiä yrittäjiä, jotka tarjoavat omille asiakkailleen siivous- ja kiinteistönhuoltopalveluita. Tunnustusta omalla toimialallaan Laatutakuu on saanut laatumittareiden kehittämistyöstään. Vuonna 2009 Laatutakuun työkalu yrittäjien oman yritystoiminnan analysoimiseen valittiin edustamaan Suomea International Franchise Marketing Awards -kisassa.


title: Laatutakuu

text: Laatutakuun liikevaihto oli 3,4 miljoonaa euroa vuonna 2012.


title: Määräämisperiaate

text: Määräämisperiaate eli dispositiivinen periaate on tuomioistuimen ja asianosaisten suhteisiin liittyvä käsite, joka tarkoittaa, että asianosainen voi oman harkintansa perusteella ryhtyä tai olla ryhtymättä prosessitoimiin. Tuomioistuin toimii asianosaisen päätöksen mukaisesti. Jotkin prosessitoimet tuomioistuin suorittaa vain jommankumman asianosaisen tai molempien asianosaisten vaatimuksesta. Toisaalta jotkin toimet perustuvat tahdonvaltaiseen eli dispositiiviseen oikeusnormiin, jolloin tuomioistuin on velvollinen suorittamaan prosessitoimen vain silloin, kun asianosainen sitä pyytää. Määräämisperiaatteen vastakohta on virallisperiaate.


title: Määräämisperiaate

text: Määräämisperiaate, jota joskus kutsutaan asianosaisautonomian periaatteeksi, on vallalla niissä yksityisoikeudellisissa riita-asioissa, joissa osapuolet saavat tehdä keskenään sovinnon. Tällaista riita-asiaa nimitetään dispositiiviseksi asiaksi. Rikosasioissa ja indispositiivisissa riita-asioissa on pääsääntöisesti käytössä virallisperiaate, vaikka niidenkin jotkin prosessitoimet ovat määräämisperiaatteen mukaisia.


title: Määräämisperiaate

text: Määräämisperiaatteeseen liittyy olennaisesti se, että asianosainen saa päättää aloittaako hän oikeusprosessin eli nostaako hän kanteen. Muutoksenhakumenettely puolestaan alkaa asianosaisen tehdessä valituksen. Jos on valittavissa useampia menettelytapoja, saa asianosainen päättää, mitä tapaa käytetään. Asianosaiset voivat myös keskenään sopia, että dispositiivinen riita-asia annetaan välimiesten ratkaistavaksi. Asianosaiset voivat sopia tällaisen asian käsittelyn lopettamisesta tuomioistuimessa ja tuomioistuimen on noudatettava päätöstä. Kantaja voi luopua kanteesta ja vastaaja voi myöntää kanteen oikeaksi, jolloin oikeus ratkaisee asian myöntämisen mukaisesti. Asianosaiset voivat sopia riidan keskenään myös silloin, kun jutussa on haettu muutosta ylemmästä oikeusasteesta.


title: Määräämisperiaate

text: Väittämistaakka tarkoittaa, että asianosaisen vaatimukset sitovat tuomioistuinta. Se ei saa tuomita enempää tai muuta kuin mitä jutussa on vaadittu. Tuomio ei saa myöskään perustua sellaiseen oikeustosiseikkaan, johon asianosainen ei ole vedonnut (oikeudenkäymiskaari, 4/1734, 24:3). Dispositiivisessa asiassa voi vapaasti tunnustaa itselleen haitallisen seikan, jonka jälkeen seikkaan liittyvä todistelu on tarpeetonta. Tuomioistuin ei voi dispositiivisessa asiassa ilman kaikkien asianosaisten suostumusta kuulustella uutta todistajaa tai pyytää esitettäväksi uutta asiakirjaa (oikeudenkäymiskaari 17:8). Sen sijaan oikeudenkäyntimenettelystä päättäminen kuuluu pääsääntöisesti tuomioistuimelle. Tahdonvaltaiset prosessinedellytykset ovat kuitenkin väitteenvaraisia ja joissakin tapauksissa asianosainen voi valita yksipuolisen tuomion ja tuomion välillä (oikeudenkäymiskaari 12:11).


title: Peter Markle

text: Peter Markle on yhdysvaltalainen televisio-ohjaaja. Hän on työskennellyt muun muassa televisiosarjojen "Everwood", "CSI" ja "Salaiset kansiot" parissa. Hän on ohjannut menestyneen televisioelokuvan "Flight 93" ja huonon vastaanoton saaneen elokuvan "Wagons East – eli kuinka Villi Länsi hävitettiin". Hän meni naimisiin näyttelijä Melinda Culean kanssa vuonna 1996.


title: Peter Joseph

text: Peter Joseph on yhdysvaltalainen elokuvaohjaaja, säveltäjä, leikkaaja, käsikirjoittaja ja yhteiskunta-aktivisti. Hänet tunnetaan Zeitgeist-dokumenttielokuvista. "Zeitgeist: The Movie", "" ja "". Elokuvat ovat katsottavissa useilla eri internet-sivustoilla, sekä ladattavissa esimerkiksi BitTorrentin kautta.


title: Peter Joseph

text: Peter Joseph on "Zeitgeist-liikkeen" perustaja. Liike lähti muodostumaan "Zeitgeist: Addendum" -elokuvan julkaisun jälkeen.


title: Peter Joseph

text: Hänestä on tehty dokumenttielokuva Kuka on Peter Joseph? jossa hän kertoo lyhyesti taustastaan, näkemyksistään vallitsevista yhteiskunnallisista ongelmista ja Zeitgeist-liikkeen synnystä, sen ajatuksista, toiminnasta ja tavoitteista.


title: Peter Joseph

text: Zeitgeist-dokumenttielokuvat katsottavissa internetissä:


title: Peroksidirikkihappo

text: Peroksidirikkihappo eli peroksodirikkihappo (HSO) on rikkihapon johdannainen, joka sisältää peroksiryhmän. Happo saadaan elektrolysoimalla väkevää rikkihappoa. Happo on itse suhteellisen pysymätön, eikä sillä ole juuri teollista käyttöä. Sen suolat peroksidisulfaatit ovat käytössä voimakkaina hapettimina.


title: Peroksidirikkihappo

text: Happoa valmistetaan yleensä elektrolysoimalla väkevää rikkihappoa, johon on lisätty ammoniumsulfaattia. Elektrolyysissä käytetään hyvin voimakasta jännitettä ja platinaelektrodeja. Ammoniumsulfaatin tilalla voidaan käyttää myös natrium- tai kaliumsulfaattia.


title: Peroksidirikkihappo

text: Sekä peroksidirikkihappo, että sen suolat ovat voimakkaita hapettimia ja pelkistyvät sulfaateiksi tai vetysulfaateiksi. Yhdiste hapettaa esimerkiksi mangaani(II)suolat mangaanidioksidiksi ja hopean läsnä ollessa permanganaatti-ioneiksi. Happamissa olosuhteissa happo hapettaa Cr-ionit dikromaatti-ioneksi ja hopean hopeaperoksidiksi.


title: Peroksidirikkihappo

text: Peroksidirikkihappo reagoi ajan mittaan veden kanssa muodostaen peroksirikkihappoa ja rikkihappoa. Reaktio nopeutuu lisättäessä peroksidirikkihapon joukkoon rikkihappoa. Peroksirikkihappo on vielä voimakkaampi hapetin kuin peroksidirikkihappo.


title: Kesytön

text: Kesytön on vuonna 2001 julkaistu Kirsi Rannon toinen pitkäsoitto. Levyn hitiksi nousi "Soitellaan". Muita tunnettuja kappaleita ovat nimikkokappale "Kesytön" sekä "Margarita". Albumi erosi debyyttilevystä nojaamalla enemmän poppiin, ei niinkään iskelmään.


title: Kesytön

text: Albumi ylsi parhaimmillaan Suomen virallisen listan sijalle 29.


title: Brad Daugherty

text: Brad Daugherty on yhdysvaltalainen pokeriammattilainen, joka voitti vuonna 1991 World Series of Pokerin pääturnauksen ja miljoonan dollarin ykköspalkinnon.


title: Brad Daugherty

text: Vuosien 1979–1980 vaihteessa Daugherty muutti Las Vegasiin Nevadaan, jossa työskenteli pelihuoneen johtajana. Vuonna 1987 hän siirtyi kokopäiväiseksi pokerinpelaajaksi. Neljä vuotta myöhemmin hän otti uransa suurimman turnausvoiton kukistamalla WSOP:n pääturnauksen kaksinpelissä Don Holtin. Tämän jälkeen Daugherty ei ole voittanut suuria turnauksia ja on keskittynyt 2000-luvulla pelaamaan netissä. WSOP:sta hänellä on pääturnauksen voiton lisäksi kaksi kolmostilaa (7 Card Stud Hi/Lo'sta vuodelta 1990 ja Limit Ace to Five Draw'sta vuodelta 1993).


title: Brad Daugherty

text: Daugherty on kirjoittanut pokerikirjoja yhdessä Tom McEvoyn kanssa. McEvoy on Daughertyn tapaan WSOP:n pääturnauksen voittajia. Marraskuussa 2009 Daughertyn pokeriuran turnausansiot olivat yli 1,7 miljoonaa dollaria.


title: Martin Provost

text: Martin Provost on ranskalainen elokuvaohjaaja ja käsikirjoittaja.


title: Martin Provost

text:
Provost aloitti näyttelijänä, mutta siirtyi myöhemmin kokonaan käsikirjoittajaksi ja ohjaajaksi. Hän on kirjoittanut kaksi teatterinäytelmää "Le Voyage immobile" (1982) ja "Les Poupées" (1992) ja sen jälkeen romaanin "Aime-moi vite" (Flammarion, 1993).
"Séraphine" sai seitsemän César-palkintoa vuonna 2009:


Futsalin Euroopan-mestaruuskilpailut 2007 () olivat kuudennet UEFA:n järjestämät futsalin Euroopan-mestaruuskilpailut. Turnaus pelattiin Portugalissa 16. marraskuuta–25. marraskuuta 2007. Kisakaupunkeina toimivat Gondomar ja Santo Tirso.


title: Futsalin Euroopan-mestaruuskilpailut 2007

text: Lopputurnauksessa pelasi kahdeksan maata. Euroopan-mestaruuden voitti Espanja, joka kukisti finaalissa Italian.


text: Euroopan-mestaruuskilpailujen karsintoihin osallistui yhteensä 35 maata, joista seitsemän pääsi isäntämaa Portugalin ohella mukaan lopputurnaukseen:


title: Thylacoleo hilli

text: Thylacoleo hilli oli "Thylacoleo"-sukuun kuulunut lihaa syönyt pussieläin.


title: Thylacoleo hilli

text: "Thylacoleo hilli" oli hyvin samankaltainen kuin sukunsa muut lajit, mutta noin puolet suurimman, lajin "Thylacoleo carnifexin" koosta. Se oli tiettävästi ensimmäinen ilmestynyt "Thylacoleo"-suvun laji. Sen uskotaan ilmestyneen plioseenilla, tai mahdollisesti jo mioseenilla. Lajin fossiiloituneen hampaan löysi tutkija Alan Hill luolasta Yorken niemimaalta Etelä-Australiasta. Laji tunnistettiin omaksi lajikseen löydetyn hapaan koon ja rakenteen perusteella.


title: Preventiimi

text: Preventiimi on valtakunnallinen nuorisoalan ehkäisevän päihdetyön osaamiskeskus, jonka tehtävänä on tukea nuorten parissa toimivien ammattilaisten osaamista ehkäisevässä päihdetyössä.


title: Preventiimi

text: Nuorten parissa tehtävässä ehkäisevässä päihdetyössä korostuu sosiaalinen vahvistaminen, kasvatuksellinen ote ja kokonaisvaltainen kohtaaminen yleisen ja riskiehkäisyn rinnalla. Preventiimin tehtävänä on kehittää nimenomaan nuorisoalan ehkäisevää päihdetyötä ja varmistaa se, että nuoret kohdataan päihdekasvatuksen tiimoilta laadukkaasti ja mielekkäästi. Olennaista on varmistaa se, että ammattilaisilla on ajantasaiset tiedot ja keinot tehdä tavoitteellista päihdekasvatusta.


title: Preventiimi

text: Preventiimin kohderyhmä ovat  nuorisoalan ammattilaiset muun muassa kunnissa, järjestöissä, oppilaitoksissa ja seurakunnissa, ehkäisevää päihdetyötä suunnittelevat ja kehittävät tahot sekä kaikki aiheesta kiinnostuneet ammatilliset toimijat.


title: Preventiimi

text:
Preventiimin pysyvää toimintaa on esimerkiksi
Yllä mainittujen lisäksi Preventiimi mukana myös erilaisissa yhteistyö- ja kehittämishankkeissa ja toimii asiantuntijaroolissa eri yhteyksissä liittyen nuorisoalan ehkäisevään päihdetyöhön.


title: Preventiimi

text: Preventiimi on opetus- ja kulttuuriministeriön rahoittama osaamiskeskus ja yksi ministeriön nimeämistä toimijoista, joille on uskottu nuorisotyön kehittäminen omalla alallaan. Preventiimiä hallinnoi Humanistinen ammattikorkeakoulu (Humak), joka on merkittävä kouluttaja nuorisoalalla. Lisätietoa Preventiimistä ja nuorisoalan ehkäisevään päihdetyöhön liittyen löytyy osoitteesta www.preventiimi.fi


title: Preventiimi

text: Normann, M., Odell, H., Tapio, M. ja Vuohelainen, E. 2015 Nuorisoalan ehkäisevä päihdetyö - HYPPÄÄ KYYTIIN! http://www.humak.fi/wp-content/uploads/2015/08/nuorisoalan-ehkaiseva-paihdetyo.pdf


title: Preventiimi

text: Normann, M. ja Vuohelainen, E. 2014. Synvinklar på det rusmedelsförebyggande arbetet med unga i Finland. http://www.humak.fi/wp-content/uploads/2015/02/humak_artikkelit_ruo01_3.pdf


title: Preventiimi

text: Tapio, M. ja Kuula, T. (toim). 2013. Selkenevää, myötätuulta - Ehkäisevä päihde- ja mielenterveystyö nuorisoalalla. http://www.humak.fi/wp-content/uploads/2014/09/humak_selkenevaa_myotatuulta_verkko2_2.pdf


title: Preventiimi

text: Inkinen, A., Korhonen, J. ja Ruuska, V. 2012. Selvää synergiaa - Eettisesti kantavaa päihdekasvatusta http://www.humak.fi/wp-content/uploads/2014/09/humak_selvaa_synergiaa_verkko.pdf


title: Hans Jonsson

text: Hans Åke Jonsson (s. 2. elokuuta 1973 Örnsköldsvik, Ruotsi) on ruotsalainen jääkiekkopuolustaja ja maailmanmestari. Hän pelaa Elitserien-joukkue MODOssa. Jonsson on pelannut myös aiemmin neljä kautta NHL-joukkue Pittsburgh Penguinsissa ja tehnyt 242 ottelussa tehot 10+38=48. Jäähyminuutteja hän keräsi 92. Hänen yhden kauden piste-ennätyksensä NHL:ssä on 22 pistettä kaudella 2000–01. Penguins varasi Jonssonin 11. kierroksella vuonna .


title: Hans Jonsson

text: Jonsson on neljää NHL-kautta (1999–2003) lukuun ottamatta pelannut koko uransa MODOssa. Vuonna 2007 hän voitti Elitserienin mestaruuden ja keväinä 1994 ja 1999 Elitserien-hopeaa. Jonsson valittiin vuonna 1999 myös Ruotsin tähdistökentälliseen.


title: Hans Jonsson

text: Jonsson on pelannut myös MM-kilpailuissa vuosina 1996, 1998 ja 1999. Vuonna 1998 tuli kultaa ja 1999 pronssia. Lisäksi hän pelasi alle 20-vuotiaiden MM-kilpailuissa vuonna 1993 ja voitti hopeaa. Keväällä 1991 Jonsson pelasi alle 18-vuotiaiden EM-kisoissa.


title: Hans Jonsson

text: Jonsson on puolustava puolustaja.


title: Thylacoleo crassidentatus

text: Thylacoleo crassidentatus oli "Thylacoleo"-sukuun kuulunut lihaa syönyt pussieläin.


title: Thylacoleo crassidentatus

text: "Thylacoleo crassidentatus" eli plioseenikaudella. Se oli suurin piirtein suuren koiran kokoinen ja muistutti ulkonäöltään muita "Thylacoleo"-suvun jäseniä. "Thylacoleo hillin" tapaan myös "T. crassidentatus" on tunnistettu omaksi lajikseen hampaiden avulla. Niissä on "Thylacoleo carnifexiin" verrattuna rakenteellisia ja koollisia eroja.


title: Thylacoleo crassidentatus

text: "T. crassidentatuksen" fossiileja on löydetty Queenslandista ja Uudesta Etelä-Walesista.


title: Totalitaristinen taide

text: Totalitaristinen tai totalitaarinen taide on 1900-luvulla totalitaristisissa valtioissa luotua taidetta. Termiä käytetään erityisesti 1930- ja 1940-luvuilla natsi-Saksassa, fasistisessa Italiassa ja Neuvostoliitossa tuotetusta taiteesta.


title: Totalitaristinen taide

text: Natsi-Saksan taiteessa ja Neuvostoliiton sosialistisessa realismissa on suuria yhtäläisyyksiä: molemmat ylistivät valtiota ja noudattivat akateemisen realismin ilmaisukeinoja. Fasistinen Italia oli suhteellisen vapaamielinen taiteen suhteen ja siellä propagandatarkoituksiin käytettiin sekä perinteisiä että avantgarde-tyylisuuntia. Italiassa ei myöskään ollut virallista taidepoliittista linjaa.


title: Totalitaristinen taide

text: Totalitaarisessa taiteessa johtajien seremonialliset muotokuvat olivat taiteen tärkein ilmenemismuoto. Suurin osa merkittävistä valtioiden taidepalkinnoista annettiin näille taideteoksille ja muotokuvia tuottavat taiteilijat nousivat keskeisimmiksi vaikuttajiksi maiden kulttuurielämässä. Toinen tärkeä muoto oli historiamaalaus, joka sisälsi paljon piirteitä uskonnollisesta taiteesta.


title: Totalitaristinen taide

text:
Tutkijat erottavat totalitaristisesta taiteesta tavallisesti kaksi lajia. Yksi on kitsch ja toinen totalitaristinen realismi. Totalitaristinen taide on myös usein sama asia kuin propaganda.
Totalitaristisen realismin yleinen aihe on kuva vallanpitäjästä. Tavallisesti totalitaristinen taide mytologisoi vallanpitäjän kuvauksen. Esimerkiksi Neuvostoliitossa ei voitu kuvata Josif Stalinia lyhyenä, rokonarpisena, kierosäärisenä miehenä, joka hän oli todellisuudessa. Hänen fyysiset attribuuttinsa, kuten F. S. Šurpinin muotokuvassa "Isänmaamme aamu" kävivät läpi samanlaisen muodonmuutoksen kuin Stalinin oma versio historiasta, johon Milan Kundera viittasi sanoin ”kaunistava valhe”.


title: Totalitaristinen taide

text:
On tärkeä erottaa taiteilijan retoriikka, hänen omat poliittiset ajatuksensa, kuten myös hänen teoksilleen annettu merkitys, sekä itse teos ja se, miten se puhuttelee muita yhteiskunnan taiteilijoita ja yleisöä.
Ei esimerkiksi ole merkitystä sillä, että italialainen kuvanveistäjä ja taidemaalari Umberto Boccioni liittyi Benito Mussolinin joukkoihin, vaan oleellista on se, että hän sai vaikutteita modernismin jättiläisiltä, kuten Georges Braque'ilta ja Constantin Brâncușilta jatkaessaan kubistisen kuvanveiston muotoja ja vaikuttaen tärkeiden taiteilijoiden tuotantoon, jotka olivat kaukana totalitaristisista ajatuksista. Boccioni oli siis sekä taiteilija, että italialainen fasisti, mutta hänen työnsä ei liity etäisesti totalitaariseen taiteeseen.


title: Totalitaristinen taide

text: Mussolinia pidetään ensimmäisenä poliittisena johtajana, joka propagoi ajatusta siitä, että taiteen pitäisi palvella sekä vallankumousta, että valtiota. Italian fasismi ei kuitenkaan pystynyt toteuttamaan tätä visiota, koska se ei kyennyt sulauttamaan täysin Mussolinin oman fasistisen ryhmän ideologiaa, organisaatiota ja terroria valtion johtamaan kulttuurikoneistoon. Adolf Hitler ja Josif Stalin käyttivät sekä uhkailuja että palkkiota taiteilijoiden valitsemiseksi, mutta Mussolini vain palkitsi. Näin ennen fasismia ollutta Italian kulttuuria ei heitetty hukkaan siinä mielessä kuin Saksassa ja Neuvostoliitossa sekä myöhemmin Mao Zedongin Kiinassa tehtiin.


title: Totalitaristinen taide

text: Totalitaristisen taiteen samanlaiset piirteet liittyvät totalitaarisiin kulttuureihin, joiden toimintamekanismit ovat universaaleja. Totalitarismi vaatii myös valtioiden alistuskoneistoa, resursseja ja organisatorisia varoja, joita useilta muilta mailta puuttui. Totalitarismia pidetäänkin 1900-luvulla alkaneena hankkeena, jota olisi ollut mahdotonta toteuttaa esimoderneissa, ei-teollistuneissa yhteiskunnissa.


title: Totalitaristinen taide

text: Venäläinen Igor Golomstock alkoi tutkia totalitaristista taidetta työskennellessään 1950-luvulla Puškin-museossa lasten parissa. Hän havaitsi, että neuvostoliittolaiset lapset eivät pystyneet erottamaan natsi-Saksan ja Neuvostoliiton totalitaristista taidetta toisistaan.


title: Totalitaristinen taide

text:
Golomstock alkoi tutkia ja verrata Neuvostoliitossa, Saksan Kolmannessa valtakunnassa, fasistisessa Italiassa ja Kiinan kansantasavallassa tehtyä taidetta. Hän totesi, että totalitaristinen taide on erityinen kulttuuri-ilmiö, jolla on oma ideologiansa, estetiikkansa ja tyylinsä. Tällainen taide ei ollut peräisin Neuvostoliiton, Saksan, Italian ja Kiinan taiteessa olleista yleisistä piirteistä. Golomstockin mielestä näiden maiden kulttuuritraditiot ovat yksinkertaisesti liian moninaiset, jotta niiden avulla voisi selittää totalitarististen teosten tyylien ja teemojen samanlaisuuksia.
Nämä yhtäläisyydet hän kokoaa käsitteen ”totalitaristinen realismi” alle. Tämän lajin juuret ovat Neuvostoliiton sosialistisessa realismissa vuoden 1932 jälkeen, kun Stalin määräsi sen ainoaksi sallituksi taiteen tyypiksi.


title: Totalitaristinen taide

text: Totalitaristinen taide on erottamaton osa näiden neljän maan hallintoa, jotka ovat vastuussa kymmenien miljoonien ihmisten kuolemista. Koska totalitaristisen taiteen teokset ovat sidoksissa valtioon ja sen politiikkaan, ne kestävät harvoin kauemmin kuin niitä tuottaneet hallinnot. Ne jätetään nopeasti unohduksiin, tai raivostuneet kansanjoukot tuhoavat ne. Totalitaristinen taide tunnutaan hylkäävän, kun siihen johtaneet poliittiset edellytykset poistetaan. Saksassa säilynyttä Kolmannen valtakunnan tai Neuvostoliiton taidetta on alettu viime aikoina tuomaan ulos kellareista, ei niinkään ihailun, vaan tutkimustyön takia.


title: Totalitaristinen taide

text: Totalitaristinen taide ei ole vielä tuottanut mestariteoksia, joiden, riippumatta niiden syntyyn vaikuttaneista järjestelmistä, voitaisiin sanoa antaneen pysyviä panoksia ihmiskunnan kulttuuriin. Tämä saattaa johtua siitä, että totalitaristisen taiteen tuotanto on sidoksissa ylhäältä alas suuntautuneeseen valtion ohjaamaan projektiin, jossa tarkoituksena on toteuttaa hallinnon ja kansan esteettinen ja henkinen liitto ennakolta järjestettyjen dogmien mukaan.


title: Totalitaristinen taide

text: Totalitaristisen kulttuurin luomisessa oleellista on valtion sekaantuminen, ei välillisesti rahoittamalla kulttuuria, vaan suoraan, säätämällä ”maun diktatuuri”, kuten Vladimir Majakovski sitä kutsui. Esimerkiksi Bathistien jälkeisestä Irakista löytyi laatikoittain arkistoja, jotka olivat presidentin toimistosta lähetettyjä yksityiskohtaisia ohjeita seinäjulisteisiin, maalauksiin ja monumentteihin. Niitä tehtiin Saddamin alaiseen Bagdadiin, vaikka johtaja taisteli sodassa Irania, Kuwaitia ja Yhdysvaltoja vastaan.


Futsalin Euroopan-mestaruuskilpailut 2010 () ovat seitsemännet UEFA:n järjestämät futsalin Euroopan-mestaruuskilpailut. Turnaus pelataan Unkarissa 19. tammikuuta–30. tammikuuta 2010. Kisakaupunkeina toimivat Budapest ja Debrecen.


title: Futsalin Euroopan-mestaruuskilpailut 2010

text: Vuoden 2010 lopputurnaus on suurin siihen asti järjestetyistä, sillä mukaan pääsee 12 maata aiemman kahdeksan sijaan. Euroopan-mestaruuden voitti kolmannen kerran peräkkäin Espanja, joka kukisti finaalissa Portugalin.


text: Euroopan-mestaruuskilpailujen karsintoihin osallistui yhteensä 38 maata. Karsinnat järjestettiin kaksiosaisina. Aluksi 16 maata pelasi neljässä lohkossa esikarsinnat, joista kuusi maata pääsi jatkoon. Varsinaisella karsintakierroksella joukkueet arvottiin seitsemään neljän joukkueen lohkoon, joista voittajat ja neljä parasta toiseksi sijoittunutta pääsi lopputurnaukseet.


text:
Lopputurnaukseen pääsivät isäntämaa Unkarin ohella
Azerbaidžan, Belgia, Espanja, Italia, Portugali, Serbia, Slovenia, Tšekki, Ukraina, Valko-Venäjä ja Venäjä.


title: Thylacoleo carnifex

text: Thylacoleo carnifex eli pussileijona oli "Thylacoleo"-sukuun kuulunut, Australiassa elänyt lihaa syövä pussieläin. Se kuoli sukupuuttoon noin 40 000 vuotta sitten. Lajia esiintyi luultavasti laajalti Australiassa, ja sen jäännöksiä on löydetty kaikista valtion osavaltioista.


title: Thylacoleo carnifex

text: "Thylacoleo carnifex" kuului ensimmäisiin Australiasta löydettyihin nisäkäsfossiileihin. Sen jäännökset löysi ja kuvaili ensimmäisenä Sir Richard Owen. Hän löysi osia eläimen kallosta, kuvaili vuonna 1859 julkaistussa Royal Societyn teoksessaan lajia ”pussileijonaksi” (englanniksi "marsupial lion") ja väitti sen olleen petoeläin. Päätelmää epäiltiin pitkään, sillä sen lähimmät tunnetut sukulaiset olivat kasvinsyöjiä. Myöhemmin löydettiin lisää eläimen jäännöksiä ja vuonna 1966 lähes kokonainen luuranko. Löytö herätti jälleen keskustelua sen ruokavaliosta ja kolme vuotta myöhemmin vuonna 1969 löydettiin vielä paremmin säilyneitä jäännöksiä, joista voitiin varmemmin päätellä sen olleen lihansyöjä. Sittemmin löydöksiä on tehty vielä lisää ja ensimmäinen täysin kokonainen luuranko löydettiin vuonna 2002.


title: Thylacoleo carnifex

text: Suurin osa paleontologeista uskoo thylacoleonidien polveutuneen kasvinsyöjistä. Yleensä lihaa syövät lajit polveutuvat muista lihansyöjistä. Erään teorian mukaan ne polveutuvat pussikiipijöistä ja toisen teorian mukaan ne polveutuvat Vombatiformes-alalahkosta, joka käsittää nykyisin koalat ja vompatit. Kumpaakin teoriaa on perusteltu lajin kallon ominaisuuksilla.


title: Thylacoleo carnifex

text: "Thylacoleo carnifex" oli kooltaan suurin piirtein leijonan kokoinen. Lajin säkäkorkeus oli noin 75 senttimetriä ja ruumiinpituus noin 150 senttimetriä. Painavimpien yksilöiden on arveltu painaneen 160 kiloa, mutta pienemmät olivat luultavasti vain 90–kiloisia.


title: Thylacoleo carnifex

text: Lajin jaloista on päätelty, että se pystyi nopeisiin pyrähdyksiin, muttei ollut pitkien matkojen juoksija. Lajin kallon rakenne on poikkeuksellinen. Sen silmäkuoppien takana oli luinen tukirakenne kädellisten tapaan. Tavallisista nisäkäspedoista poiketen sen kulmahampaat olivat pienet. Sen sijaan lajille oli kehittynyt suuret etuhampaat, jotka antoivat sen kallolle jyrsijämäisen vaikutelman. Sillä oli lisäksi suuret välihampaat, jotka saattoivat olla jopa 60 millimetriä pitkät. Laji käytti luultavasti etuhampaitaan saaliinsa niskan tai selkärangan rikkomiseen. Välihampaiden tarkoituksena oli luultavasti lihan repiminen saaliin ruumiista. Eläimen etukäpälissä oli peukalon tapainen kynsi, jolla se saattoi ottaa otteen hieman peukalon tapaan. Jotkut tutkijat ovat esittäneet, että eläin käytti sitä puissa kiipeämiseen, mutta suurempi osa tutkijoista uskoo että sitä käytettiin saalistuksessa. Länsi-Australiasta ja Tasmaniasta löydetyt yksilöt ovat olleet pienempiä kuin Itä-Australiasta löydetyt. Vuonna 2005 "Thylacoleo carnifex" oli mukana eri eläinlajien puruvoimaa vertailleessa tutkimuksessa 38 muun lajin kanssa. "Thylacoleo carnifex"in puruvoima osoittautui vertailluista lajeista kaikkein voimakkaimmaksi suhteessa sen kokoon.


title: Thylacoleo carnifex

text: "Thylacoleo carnifex"in saalistustapaa tai saaliseläimiä ei voida tietää täysin varmasti. Lajin jäänteiden läheisyydestä on kuitenkin löydetty esimerkiksi kenguruiden ja vompattien jäännöksiä, joiden luissa on V–kirjaimen muotoisia jälkiä, jotka ovat mahdollisesti peräisin "Thylacoleo carnifex"in hampaista. Laji eli samaan aikaan toisen suuren pussieläinpedon, pussihukan, kanssa, joten sen elintavan on melko varmasti täytynyt poiketa siitä. Vaikka nykyisin suurin osa tutkijoista pitää "Thylacoleo carnifex" -lajia petoeläimenä, sen ruokavaliosta on esitetty myös muita teorioita. Sen on esitetty esimerkiksi syöneen luuydintä, krokotiilinmunia tai jopa Australiassa esiintyneitä kurkkuja ja käpypalmujen siemeniä. Viimeksi mainitun teorian kriitikot ovat kuitenkin huomauttaneet, että lajilta puuttui kasvien jauhamiseen soveltuva hampaisto. Vuonna 1966 Moreesta löydettiin fossiileina lajin aikuinen yksilö ja sen kaksi poikasta. Toinen poikasista eli vielä emonsa pussissa ja toinen oli kulkenut jo omin jaloin. Suurin osa lajin jäännösten löytöpaikoista on ollut ennen kuivaa ja avointa metsämaastoa.


title: Thylacoleo carnifex

text: "Thylacoleo carnifex" hävisi noin 40 000 vuotta sitten. Häviämisajankohta sijoittuu samaan aikaan Australiassa alkaneen ilmastonmuutoksen aiheuttaman aavikoitumisen kanssa. Ihmisen tiedetään saapuneen alueelle noin 60 000 vuotta sitten, joten "Thylacoleo carnifex" joutui ehkä kilpailemaan saaliseläimistä ihmisen kanssa. Ihminen käytti myös tulta elinympäristönsä muokkaamiseen, mikä jätti jälkensä Australian kasvillisuuteen. Lajin häviämisen syy saattaa olla näiden tekijöiden yhteisvaikutus, mutta joidenkin tutkimusten mukaan ilmastonmuutoksen vaikutus Australian megafaunan häviämiseen on ollut paljon ihmisen vaikutusta pienempi. Australian aboriginaalit kuvasivat mahdollisesti lajin Kimberleyssä sijaitsevaan kallioon. Muita mahdollisia piirroksia lajista on myös Arnheminmaassa.


title: Autosport

text: Autosport on brittiläinen viikoittain ilmestyvä autourheilulehti, jota julkaisee Haymarket Consumer Media. Lehteä alkoi julkaista vuonna 1950 Gregor Grant ja ensimmäinen numero ilmestyi samalla viikolla kuin Silverstonessa ajettiin ensimmäinen Formula 1 -maailmanmestaruusosakilpailu.


title: Andre Collins

text: Andre Jerome Collins (s. 9. elokuuta 1982 Crisfield) on yhdysvaltalainen koripalloilija. Hänen nykyinen seurajoukkueensa on italialainen Virtus Bologna.


title: HMS Verulam (1917)

text: HMS Verulam oli Britannian Kuninkaallisen laivaston Amiraliteetin V-luokan hävittäjä, joka palveli ensimmäisen maailmansodan lopulla sekä otti osaa brittiläiseen laivasto-osastoon Itämerellä 1919.


title: HMS Verulam (1917)

text: "HMS Verulam" kuului ensimmäisen maailmansodan lopulla 13. Hävittäjälaivueeseen, jonka johtoaluksena oli "HMS Shakespeare". Alus lähti Saksan Avomerilaivaston antautumista seuranneena päivänä 27. joulukuuta 1918 Itämerelle "HMS Cardiffin" ja neljän muun risteilijän, yhdeksän hävittäjän ja seitsemän miinanraivaajan muodostamassa osastossa, jonka tehtävänä oli tukea Viroa, Liettuaa ja Latviaa hallituksia taistelussa bolševikkeja vastaan.